title: Pekka Särkiö

text: Hän työskenteli Joutjärven seurakuntapastorina 1989–1998, Keski-Lahden kappalaisena 1998–2001 ja Keski-Lahden kirkkoherrana 2001–2012. Lisäksi Särkiö toimi Helsingin yliopistossa eksegetiikan tuntiopettajana ja assistenttina 1989–1991 sekä Tampereen hiippakunnan pappisasessorina 1999–2005.


title: Pekka Särkiö

text: Särkiö valittiin Puolustusvoimien kenttäpiispaksi vuonna 2012 ja toiselle viisivuotiskaudelle 1. helmikuuta 2018.


title: Aninkaistensilta

text: Aninkaistensilta () on Turussa Pohjolan ja VI kaupunginosan rajalla sijaitseva rautatien ylittävä ylikulkusilta, joka on osa valtatie 9:ää. Ensimmäinen Aninkaistensilta valmistui vuonna 1931. Silta oli nelikaistainen. Nykyinen vuonna 2000 valmistunut YIT:n rakentama silta on kuusikaistainen. Ennen siltoja paikalla oli tasoristeys. Silta tunnetaan sijaintinsa vuoksi myös nimillä Pohjolan silta ja Satakunnansilta.


title: Aninkaistensilta

text: Aninkaistensilta on Turun vilkkaimpia solmukohtia. Se vie Satakunnantien, Yrjänänkadun ja Tampereentien (valtatie 9) risteyksestä Aninkaistenkadulle. Uuden sillan alitse kulkevat myös Helsinginkatu ja Virusmäenramppi. Sillalla tien nimi on Aninkaistenkatu. Nopeusrajoitus sillalla on 50 km/h.


title: Aninkaistensilta

text: Aninkaistensillan lähellä sijaitsee muun muassa Turun linja-autoasema. Lähistölle on suunniteltu rautatieaseman ja linja-autoaseman yhdistävää matkakeskusta.


title: Aninkaistensilta

text: Ensimmäinen rautatie Turkuun rakennettiin Hämeenlinnasta Toijalan kautta vuonna 1876. Se kiersi Aninkaistentullin takaa kaupungin rajaa. Rata sijoittui Turun ja silloin Maariaan kuuluneen Raunistulan väliin. Aninkaistentulli on aina ollut Turun suuria pääväyliä kaupunkiin tullessa.


title: Aninkaistensilta

text: Rautatie kulki Poriin ja Tampereelle kulkevien teiden poikki. Tampereelta tullessa kuljettiin tuolloin vielä nykyisen Virusmäentien kohdalla ollutta Isoa Valtatietä. Aninkaistentullissa Satakunnantie ja valtatie yhdistyivät. Radan ylityskohtiin laitettiin puomit, jotka nostettiin pois junan mentyä. Tasoristeys oli vilkkaassa käytössä esimerkiksi töihin tai torille mentäessä.


title: Aninkaistensilta

text: Alkujaan rataa kulki vuorokaudessa vain yksi juna, mutta 1900-luvulle tultaessa liikenne vilkastui, ja rata Helsinkiin valmistui vuonna 1899. Ylityskohdan turvallisuus nousi puheenaiheeksi, vaikkakaan vakavia onnettomuuksia ei tiedetä tapahtuneen.


title: Aninkaistensilta

text: Vaikka ensimmäisestä radan ylittävästä sillasta puhuttiin kaupunginvaltuustossa jo vuonna 1903 ja rakentamispäätös tehtiin ja ensimmäinen määräraha myönnettiin vuonna 1917, päästiin sopuun vasta vuonna 1930. Nelikaistainen valtion rakennuttama Aninkaistensilta valmistui seuraavana vuonna. Se oli korkeimmillaan 6,5 metriä korkea ja 17 metriä leveä, toisen lähteen mukaan leveys oli 18 m, jolloin jalkakäytävillä oli leveyttä kolme metriä ja ajoradalla 12 metriä. Betonipaaluille perustetussa palkkisillassa oli kaksitoista 11-metristä aukkoa, palkit olivat kolmeaukkoisia jatkuvia palkkeja. Satakunnantien toisella puolella oli Maarian kuntaan vuoteen 1944 kuulunut Raunistula ja toisella puolella Turkuun kuulunut Pohjola. Silta tunnetaankin myös nimillä Pohjolan silta ja Satakunnansilta. Kirjallisuudessa sillan nimenä on ollut myös Raunistulan ylikulkusilta.


title: Aninkaistensilta

text: Vuodesta 1932 vuoteen 1967 Aninkaistensillan yli kulki raitiovaunu numero 1, jonka reitti oli satamasta Pohjolaan. Linja lakkautettiin 11. maaliskuuta 1967, ja myöhemmin tilalle tuli linja-auto. Sillan lähistölle Aninkaistenkadulle valmistui vuonna 1938 Harald Smedbergin ja Totti Soran suunnittelema Turun linja-autoasema.


title: Aninkaistensilta

text: Uusi Turku–Helsinki-moottoritie kasvatti liikennemäärää Aninkaistensillalla. Ratahallintokeskuksen omistama silta oli liian kevyt ja kapea, ja sillä oli ongelmia painorajoitusten kanssa. Vuonna 1998 tehtiin ehdotus uuden sillan rakentamisesta. Tuolloin suunniteltiin, että sillan tulisi olla järjestelyjen helpottamiseksi pääosin valmis ennen Toijalan junaradan sähköistämistä. Ratahallintokeskuksen sopimusehdotuksen mukaan uusi silta olisi kuusikaistainen, ja se sijoittuisi vanhan sillan viereen pohjoispuolelle. Vuonna 1998 arvioitiin, että silta tulisi maksamaan noin 22 miljoonaa markkaa, josta RHK:lle tulisi maksettavaksi 5 miljoonaa. Suunnittelutarjouksia pyydettiin Helsingintien siltoja suunnitelleilta Insinööritoimisto Pontek Oy:ltä, Turun Siltatekniikka Oy:ltä ja YS-Rakenteet Oy:ltä. Kiinteistö- ja rakennustoimen lautakunta ehdotti lopulta Turun Siltatekniikka Oy:tä sillan suunnittelijaksi ja Turun Viatek Oy:tä liikennejärjestelyjen suunnittelijaksi.


title: Aninkaistensilta

text: Kunnallistekninen osasto sai kuudelta urakoitsijalta tarjouksen uuden sillan rakentamisesta. Kiinteistö- ja rakennustoimen lautakunta päätti valita urakoitsijaksi YIT-yhtymä Oyj:n veroineen lähes 20 miljoonan markan urakkasummasta.


title: Aninkaistensilta

text: Vuonna 1999 YIT alkoi rakentaa uutta siltaa vanhan viereen. Uusi, nykyinen kuusikaistainen Aninkaistensilta valmistui 2000. Keskustasta poispäin kulkeva liikenne siirrettiin uudelle sillalle 8. kesäkuuta ja keskustaan menevä liikenne perjantaina 15. syyskuuta 2000. Pohjoispuolen rampit valmistuivat saman vuoden joulukuun alussa. Pituutta uudella sillalla on 130 metriä, leveyttä parhaimmillaan 35 metriä. Korkeimmasta kohdasta se on 8 metriä korkea. Sillalla on myös pyörätiet ja jalkakäytävät. Ajokaistoista kolme vie keskustaan ja kolme keskustasta pois. Näiden välissä on keskikoroke.


title: Aninkaistensilta

text: Puretun vanhan sillan luonnonkiviä käytettiin myöhemmin Kuralan kevyenliikenteen sillan tukirakenteissa.


title: Aninkaistensilta

text: Nykyään Aninkaistensillan ylittää vuorokaudessa noin 46 000 ajoneuvoa. Se on merkittävä kulkuväylä myös keskustasta pohjoiseen kulkeville linja-autoille ja kevyelle liikenteelle: siltaa käyttää vuorokaudessa noin 5 000 keskustaan kulkevaa jalankulkijaa tai pyöräilijää. Sillan liittymät ovat Turun ruutukaava-alueen onnettomuusalttiimpia paikkoja.


title: Aninkaistensilta

text: Sillan nimi viittaa varhaiskeskiajalla perustettuun Aninkaisten kylään, joka kuului alkujaan Maarian pitäjään. Ensimmäinen tunnettu maininta siitä on vuodelta 1363. Kylä liitettiin Turkuun 1410-luvulla, ja muodostui Aninkaisten kortteli. 1660-luvulla kortteli jaettiin Pohjois- ja Etelä-kortteliin. 1600-luvun alkupuolella ainoa Aurajoen länsirannalla ollut katu oli Aninkaistenkatu. Se oli maantie, joka vei Aninkaistenmäen yli Satakuntaan. Siitä alettiin myöhemmin käyttää nimeä Vanha tai Vähä Aninkaistenkatu. Myös muissa korttelin kadun nimissä käytettiin Aninkaisiin viittaavaa nimeä. Nykyinen Aninkaistenkatu ja Brahenkatu olivat toisin päin kuin nykyään vielä vuoteen 1890, jolloin Brahenkadun nimeksi vaihdettiin Aninkaistenkatu. Aninkaistenkadun varrella sijaitseva Puutori tunnettiin aiemmin nimellä Aninkaistentori.


title: Aninkaistensilta

text: Aninkaistensiltaa on kutsuttu myös Satakunnansillaksi, mutta nimi Aninkaistensilta vahvistettiin 4. joulukuuta 1985. Nimi vahvistettiin lokakuussa 1997 Helsinginkadun kaavassa. Aninkaistentulli nimi taas vahvistettiin vuonna 1993 alueeksi, joka jää varsinaisen Aninkaistenkadun ja -sillan väliin, sillä Aninkaisten tulli toimi aikoinaan siinä. Osoitejärjestelmässä tien nimi sillan kohdalla on Aninkaistenkatu.


title: Aninkaistensilta

text: Aninkaistensillan ympäristön tärkeimpiä maamerkkejä on Turun linja-autoasema. Sen lähellä on kaksi funktionaalistyylistä entistä huoltoasemarakennusta: entisen Esson rakennus sijaitsee Aninkaistentullissa ja entisen Shellin rakennus Aninkaisten- ja Tuureporinkadun kulmassa. Alkuperäinen Shellin huoltoasema toimi vuodesta 1934, mutta 1960-luvulta lähtien se on toiminut uudessa rakennuksessa Aninkaistenkadun toisella puolella, nykyään McDonald’s-ravintolan vieressä. Turku 2011 -tapahtumaa varten avattu Logomo sijaitsee sillan ja Turun päärautatieaseman välimaastossa.


title: Aninkaistensilta

text: Aninkaistensillan kupeeseen on suunniteltu rautatieaseman ja linja-autoaseman yhdistävää matkakeskusta.


title: Aninkaistensilta

text: Vilkkaan liikenteen takia Aninkaistensillan ympäristö on meluisa, ja esimerkiksi typpidioksidin pitoisuus ilmassa on siltaa edeltävässä Tampereentien ja Satakunnantien risteyksessä korkea. Sillan kohdalla maaperässä on 10–15-metrinen kerros savea.


title: Íñigo

text: Íñigo on espanjankielinen etunimi.


title: Íñigo

text: Nimi on keskiajalta peräisin oleva muoto baskinkielisestä nimestä Eneko, jonka tarkka alkuperä on epäselvä. Tunnettu varhainen nimenkantaja oli Eneko Aritza eli Íñigo Arista, ensimmäinen Pamplonan (myöh. Navarran) kuningas. Íñigo oli myös jesuiittojen perustajan Ignatius Loyolan alkuperäinen etunimi. Britanniassa nimi tunnetaan muodossa Inigo arkkitehti Inigo Jonesin ansiosta.


title: Íñigo

text: Muita Íñigo- ja Inigo-nimisiä:


title: Vena (Inkeri)

text: Vena () on entinen kylä Leningradin alueen Jaaman piirin Laukaansuun kunnassa Venäjällä. Se sijaitsi Kurkolanniemen keskiosassa Pärspäänjärven länsipuolella.


title: Vena (Inkeri)

text: Kylä mainitaan 1600-luvun kartoissa. Sen asukkaat olivat inkerinsuomalaisia, jotka kuuluivat Kosemkinan luterilaiseen seurakuntaan. Paikalliset talonpojat olivat vuodesta 1797 lähtien Iittovan kartanon maaorjia. Kartanon omistanut kreivi Karl Robert von Nesselrode luovutti heidät vuonna 1848 velkojensa korvauksena valtiolle. Vuonna 1862 Venassa oli 13 taloa ja 96 asukasta. Kylän sukuja olivat Joutsi, Mustonen, Pitkänen, Seppälä ja Tetri. Vuonna 1899 Vena kuului kyläkuntana Narvusin volostiin. Sen 151 asukasta olivat kaikki suomalaisia. Läsnä olleista 150 henkilöstä luterilaisia oli 149. Kylässä oli 1800-luvun lopussa rakennettu rukoushuone, joka suljettiin 1930-luvulla.


title: Vena (Inkeri)

text: Neuvostoaikana Vena muodosti aluksi oman kyläneuvoston. Vuodesta 1924 lähtien se kuului Kurkulan kyläneuvostoalueeseen. Vuosikymmenen lopulla niemimaan kärkeen ryhdyttiin rakentamaan puna-armeijan tukikohtaa, minkä seurauksena asukkaat siirrettiin vuonna 1936 seudun muihin kyliin. Venaan vedettiin rautatie Laukaansuusta ja Pärspäänjärven rannalle tehtiin lentoasema vesitasoja varten. Tukikohta hävitettiin saksalaisten lähestyessä Leningradia.


title: Vena (Inkeri)

text: Nykyään paikalla kohoaa rautatieaseman, vesitornin ja muiden rakennelmien raunioita. Kylän hautausmaalla on sotilashauta ja luterilaisia ristejä. Entisen lentoaseman tienoilla on alueen johtajien käyttämä vartioitu huvila-alue.


title: K. G. Roos

text: Karl-Gustav Roos (1937 Helsinki – 21. toukokuuta 1976 Tukholma) oli suomalainen dokumenttivalokuvaaja ja journalisti joka erikoistui yhteiskunnallisten reportaasien kuvaamiseen.


title: K. G. Roos

text: Roosin isä Rafael Roos omisti tunnetun "Foto Roos" -ateljeen ja Roos aloitti kuvaamisen jo teini-ikäisenä. Roos kuvasi 1950-luvulla muun muassa Marimekolle muotikuvia. Vuonna 1959 hän teki kuvareportaasin Sisilian yhteiskunnallisista ongelmista ja hän kuvasi myös 1950-luvun lopun Helsinkiä. Roos teki myös lyhytelokuvia.


title: K. G. Roos

text: Roos muutti 1960-luvulla Ruotsiin. Viimeisinä vuosinaan hän kärsi skitsofreniasta ja vainoharhoista ja teki itsemurhan 1976. K-G Roosin valokuvakokoelma on nykyisin Suomen valokuvataiteen museossa.


title: Italian Football League

text: Italia Football League on amerikkalaisen jalkapallon korkein sarjataso Italiassa. Sarja on perustettu vuonna 2008 jatkamaan entisen pääsarjan NFL Italian toimintaa. Amerikkalaisen jalkapallon Italian mestaruudesta on pelattu vuodesta 1981 lähtien. Maan mestaruusottelu on nimeltään Italian Super Bowl.


title: Christian Frederik von Schalburg

text: Christian Frederik von Schalburg (15. huhtikuuta 1906 Pietari, Venäjän keisarikunta – 2. kesäkuuta 1942 Demjanskin lähistö, Neuvosto-Venäjä, Neuvostoliitto) oli Tanskan armeijan upseeri ja Freikorps Danmarkin komentaja.


title: Christian Frederik von Schalburg

text: Schalburg syntyi Venäjällä. Hän oli baltiansaksalaista aatelissukua, isä oli tanskalainen, äiti venäläinen. Perhe pakeni vallankumouksen puhjettua 1917 Tanskaan. Hän sai myöhemmin Tanskan kansalaisuuden.


title: Christian Frederik von Schalburg

text: Schalburg oli Tanskan kansallissosialistisen työväenpuolueen nuorisojärjestön johdossa, ja kun Saksa miehitti Tanskan, hän liittyi 5. panssaridisioona Wikingiin. Hän osallistui vapaaehtoispataljoonassa Suomen talvisotaan. Natsitaustaisena ja Freikorps Danmarkin komentajana häntä pidetään Tanskassa isänmaanpetturina.. Schalburg kaatui Saksan armeijan rinnalla SS-upseerina itärintamalla.


title: Burgenlandin kroaatit

text: Burgenlandin kroaatit ovat historiallisesti Itävallan Burgenlandin osavaltiossa asuneita kroaateja. Vuoden 2001 väestönlaskennassa 19 374 henkilöä Burgenlandissa ja 2 456 henkilöä Wienissä ilmoitti puhuvansa Burgenlandin kroatiaa, joka on Itävallassa tunnustettu omaksi kielimuodokseen. Eräät kroaattijärjestöt ovat arvioineet heidän todelliseksi määräkseen jopa 50 000.


title: Burgenlandin kroaatit

text: Burgenlandin kroaatit tulivat alueelle Kroatiasta vuosien 1530 ja 1584 välillä pakoon levittäytyvää ottomaanien valtakuntaa. Burgenlandin unkarilaiset ja saksalaiset maanomistajat asuttivat heitä omille tiloilleen. Burgenlandin kroaati muodostui kirjoitetuksi alueelliseksi kieleksi vastareformaation aikana. Siihen tuli vaikutteita saksasta ja unkarista.


title: Burgenlandin kroaatit

text: Itävalta-Unkarin hajottua ja Itävallan liitettyä Burgenlandin itseensä Unkarilta vuonna 1921 kroaatien yhteisön sisällä syntyi ristiriitoja koulutukseen liittyen. Katolilaiset vastustivat Itävallan sekulaaria koulutusjärjestelmää, josta suuttuneina sosiaalidemokraattien kannattajat lakkasivat käyttämästä kroaattia ja lähettivät lapsensa saksalaisiin kouluihin.


title: Burgenlandin kroaatit

text: 1950- ja 1960-luvuilla perinteinen maalaiselämäntapa muuttui mekanisaation ja maatalouden yleisen heikkenemisen seurauksena. Monet Burgenlandin kroaateista alkoivat muuttaa alueelta pois, etenkin Wieniin ja Yhdysvaltoihin. Itävallan valtio oli toisen maailmansodan jälkeen vuonna 1955 tunnustanut kroaattivähemmistön oikeudet, mikä takasi heille esimerkiksi omankielisiä palveluita. Näiden oikeuksien toteuttamisen puutteesta käytiin oikeustaistelua vuonna 1987, jonka kroaatit voittivat. Vuonna 1990 määriteltiin tarkemmin ne alueet, joilla kroaatinkielisiä palveluita tuli olla tarjolla.


title: Burgenlandin kroaatit

text: Vuodesta 1955 kaikissa kouluissa joissa 25% oppilaista on vähemmistötaustaisia on tullut järjestää kaksikielistä opetusta, mutta vuodesta 1994 oppilaat ovat saaneet luopua tästä. Kroatiaa opetetaan useammin vieraana kielenä, kuin yhtenä virallisista kielistä. Burgenlandissa on yksi toisen asteen oppilaitos, jossa tarjotaan kaksikielistä opetusta saksaksi ja kroaatiksi. Burgenlandin kroatiaksi tehdyt lastenjulkaisut ovat lisääntyneet vuodesta 1992, jolloin ne alkoivat saada valtion tukea. Kroatiaksi ilmestyy kaksi viikoittain ilmestyvää sanomalehteä ja useita kuukausittaisin ilmestyviä.


title: Matti Virtanen (sosiologi)

text: Matti Tapani Virtanen (s. 14. elokuuta 1949 Kotka) on suomalainen yhteiskuntatieteilijä, tietokirjailija ja Yhteiskuntapolitiikka-lehden pitkäaikainen päätoimittaja. Virtanen valmistui Tampereen yliopistosta vuonna 1974 yhteiskuntatieteiden maisteriksi ja vuonna 2001 yhteiskuntatieteiden tohtoriksi. Hänen pääaineensa oli sosiaalipsykologia.


title: Matti Virtanen (sosiologi)

text: Virtanen työskenteli työsuojeluhallituksessa tiedotussihteerinä vuonna 1975. Vuoden lopulla hän siirtyi Alkoon, jossa oli jo aiemmin vuosina 1972-1975 palvellut osa-aikaisena myyjänä. Alko-yhtiöissä hän oli ensin tiedotustoimittaja 1975-1981, sitten Alkoholipolitiikka-lehden toimitussihteeri 1981-1984 ja toimituspäällikkö 1984-1996. Kun lehdestä tuli Stakesin julkaisu vuonna 1996, Virtanen jatkoi toimituspäällikkönä. Vuonna 1998 Alkoholipolitiikasta tuli Yhteiskuntapolitiikka ja Virtasesta lehden päätoimittaja. Vuonna 2009 virka siirtyi Terveyden ja hyvinvoinnin laitokseen.


title: Matti Virtanen (sosiologi)

text: Virtasen aikana Alkon Alkoholipolitiikka-lehdestä kehittyi laajasti yhteiskuntaa seuraava ja kommentoiva julkaisu. Lehden nimen muuttaminen Yhteiskuntapolitiikaksi oli tämän kehityksen luonnollinen seuraus. Syyskuun alussa 2012 Virtanen jäi eläkkeelle päätoimittajan toimesta.


title: Matti Virtanen (sosiologi)

text: 1980-luvun lopulla Virtanen perusti yhdessä tutkijaystäviensä kanssa Hanki ja Jää -kustannusosakeyhtiön. Se julkaisi tutkimukseen perustuvia yleistajuisia kirjoja, joista moni vaikutti yhteiskunnalliseen keskusteluun ja murrokseen tuolloisessa Suomessa. 1990-luvulla Hanki ja Jää yhdistettiin Kustannusosakeyhtiö Tammeen.


title: Matti Virtanen (sosiologi)

text: Maisterin tutkintoon liittyvässä pro gradu -työssä Virtanen käsitteli sosiaalista jännittämistä Antero Toskalan kognitiivista psykoterapiaa edustavien ajatusten pohjalta. Tampereen yliopiston ylioppilaskunta julkaisi vuonna 1974 Virtasen graduun perustuvan monisteen Sydän hakkaa, ääni värisee.


title: Matti Virtanen (sosiologi)

text: Virtasen ensimmäinen kirja "Änkyrä, tuiske, huppeli" (1982) perustuu suomalaiseen alkoholitutkimukseen ja elämäntavan tutkimukseen. Kirjan läpäisee ajatus, että suomalainen humala on kesyyntymässä ”jälkiteollisen kaupunkikulttuurin” esiinmurtautumisen myötä. Virtanen hahmottelee näitä sosiaalisia ja kulttuurisia muutoksia ja rakentaa toimintaohjelmaa, jonka avulla humalan kesyyntymistä voitaisiin nopeuttaa.


title: Matti Virtanen (sosiologi)

text: "Tahdon teknologia" -kirja (1986) pohjautuu uskontoa käsittelevään tai sivuavaan tieteelliseen kirjallisuuteen, erityisesti sosiologi Émile Durkheimin (viite) teksteihin. Kirjan perusajatus on se, että jumalat, ihanteet, säännöt ja seremoniat ovat ihmisen tahdon teknologiaa: ”Uskonnollisen kultin avulla ihminen on hankkinut ja tulee hankkimaan voimaa ja tahdonlujuutta omille pyrkimyksilleen.”


title: Matti Virtanen (sosiologi)

text: "Tehtaasta studioon" -kirja (1987) väittää, että Suomessa on menossa siirtyminen tehdaskulttuurista studiokulttuuriin. Tehdas on monistuskone, studio sen sijaan tuottaa prototyyppejä; monistuksessa ihmistyön tarve pienenee, studioissa se sen sijaan kasvaa. Virtanen hahmottelee ohjelmaa, jonka avulla tätä muutosta voitaisiin hallita. ”Nyt on toimihenkilöiden vuoro ottaa korviensa väliin edistyksen idea ja ryhtyä ajamaan niitä arvoja ja ihanteita, joita talonpoikais- ja työväenliikkeet ovat voimiensa päivinä vuorollaan kuljettaneet.” Kirja vastasi nousevan uuden keskiluokan tuntoja ja sai paljon julkisuutta.


title: Matti Virtanen (sosiologi)

text: "Kevät 1994" -kirja (1993) on Virtasen päivänpoliittisin. Se on poliittis-sosiologinen, hypoteettinen jännityskertomus siitä, millaisten tapahtumien ketjun kautta Suomessa tulee toteutumaan selkeä yhteiskunnallinen käänne keväällä 1994. Kyse on skenaariosta, joka käyttää aineksinaan lähtötilanteen ominaisuuksia: näin todella saattaisi tapahtua.


title: Matti Virtanen (sosiologi)

text: Sosiologina Virtanen tunnetaan erityisesti sukupolvitutkijana ja saksalaisen sosiologin Karl Mannheimin tuntijana. Väitöskirjassaan "Fennomanian perilliset" (2001) Virtanen käyttää ja kehittää edelleen Mannheimin klassista sukupolvikäsitystä soveltaen sitä yksilöiden ja kansakunnan elämään. Tämä Suomen poliittinen elämäkerta kuvaa miten sodat vuosina 1809, 1918, 1939–40 ja 1941–44 nostivat kukin esiin oman teemansa: suomen kielen, demokratian ja hyvinvointivaltion. Pysyvänä teemana vuodesta 1809 asti on säilynyt fennomania, jonka sisällä on kolme isoa teemaa: Venäjä, valtio ja suomen kieli. Virtanen analysoi fennomanian tradition kantajia, heidän avainkokemuksiaan ja niistä nousevaa tarvetta muutokseen, jonka tuloksena on nykypäivän Suomi.


title: Matti Virtanen (sosiologi)

text: "Kaksi kirjaa – ja se kolmas" -teos (2007) on Virtasen toimittama kooste hänen ja tutkija-kansanedustaja Seppo Toiviaisen (1944-2005) kirjeenvaihdosta vuosina 1996–2005. Noina vuosina Virtanen työsti väitöskirjaansa ja Toiviainen tutkimusta juoppokulttuurista (1997) ja kesken jäänyttä kirjaa Hegelistä. Kirjeet antavat lukijalle kuvaa tieteellisen ajattelun ja kirjoittamisen prosessista: niissä keskustellaan tieteestä ja tutkimuksesta, annetaan palautetta, kiistellään ja kannustetaan toista.


title: Ilon pirstaleet

text: Ilon pirstaleet on Elonkerjuu-yhtyeen albumi, joka julkaistiin 21. syyskuuta 2012.


title: Ilon pirstaleet

text: Albumi debytoi Suomen albumilistan ykkössijalla.


title: Dožd

text: Dožd (, ) on venäjänkielinen televisiokanava Venäjällä ja internetissä. Kanavan päätoimipiste sijaitsee Moskovassa.


title: HMS Canopus

text: HMS Canopus on ollut kahden Britannian Kuninkaallisen laivaston aluksen ja yhden tukikohdan nimenä.


title: Petrus Pao-Zin Tou

text: Petrus Pao-Zin Tou (19. maaliskuuta 1911 – 5. toukokuuta 1986) oli taiwanilainen roomalaiskatolinen piispa. Hänet vihittiin papiksi 27. huhtikuuta 1937 ja nimitettiin Hsinchun hiippakunnan johtoon 21. maaliskuuta 1961. Piispaksi vihkiminen seurasi 21. toukokuuta. Pääkonsekraattorina toimi paavi Johannes XXIII, jota avustivat Fulton John Sheen ja Edoardo Mason.


title: Petrus Pao-Zin Tou

text: Pao-Zin Tou osallistui Vatikaanin toiseen kirkolliskokoukseen. Hän erosi tehtävistään hiippakuntansa johdossa 29. kesäkuuta 1983. Hänen nimestään on käytetty myös muotoa Peter Tou Pao-Zin.


title: A-Trak

text: A-Trak (oikealta nimeltään Alain Macklovitch, s. 30. maaliskuuta 1982 Montreal, Quebec, Kanada) on kanadalainen house-tuottaja, DJ ja Fool's Gold Records -levy-yhtiön perustaja. Hän muodostaa Armand van Heldenin kanssa Duck Sauce -yhtyeen.


title: Arvo Virvonen

text: Arvo Alfred Virvonen (s. 22. maaliskuuta 1889 Punkalaidun) oli suomalainen näytelmäkirjailija.


title: Viljo Valavuori

text: Viljo Erik Valavuori (sukunimi aik. "Leinonen"; s. 18. huhtikuuta 1889 Tampere) oli suomalainen runoilija.


title: Heli Nevakare

text: Heli Nevakare (tunnettu myös taiteilijanimellä Helen West) (s. 1960) on suomalainen musiikkitoimittaja ja laulaja.


title: Heli Nevakare

text: Nevakare tuli tunnetuksi TV2:n musiikkiohjelmasta Rockstop!, jota hän toimitti vuosina 1987–1992. Vaikka ohjelma oli erittäin suosittu, herätti Nevakareen tyyli ohjelman juontajana ja artistien haastattelijana paljon kritiikkiä. Arvostelua tuli myös hänen tavastaan sijoittaa ohjelmaan omaa musiikkiaan.


title: Heli Nevakare

text: Kerimäeltä kotoisin oleva Nevakare opiskeli Jyväskylän yliopistossa englantilaista filologiaa. Hän aloitti laulajan uransa jo 1980-luvun alussa ja julkaisi vuonna 1985 Costello Hautamäen tuottaman soololevyn nimellä "Helen West". Tampereella asunut Nevakare vaikutti myös lyhyen aikaa oululaisessa Marilin-yhtyeessä, joka julkaisi yhden albumin.


title: Heli Nevakare

text:
Helen West
Marilin


title: Reino Volanen

text: Reino Volanen (myös Wolanen; 7. heinäkuuta 1890 Urjala – 25. tammikuuta 1962) oli suomalainen näyttelijä ja oopperalaulaja.


title: Reino Volanen

text: Volanen kävi Tampereella Suomalaisen yhteiskoulun ja kauppakoulun. Hän opiskeli sitten Kansallisteatterin oppilaskoulussa Jalmari Lahdensuon johdolla ja opiskeli myös laulua opettajinaan Alexandra Ahnger ja Alexis af Enehjelm. Volanen opiskeli myös ulkomailla Pietarissa 1916–1918, Berliinissä ja vuoden verran Wienissä. Hän oli näyttelijänä ja laulajana Suomalaisessa Maaseututeatterissa 1911–1912, Kansan Näyttämöllä 1912–1913, Suomalaisessa Oopperassa 1915–1916 sekä Tampereen Teatterissa. Volanen toimi myös Kotkan Näyttämön johtajana. Hän piti lisäksi omia konsertteja ja esiintyi Aino Acktén järjestämissä oopperaesityksissä Savonlinnassa. Volanen näytteli myös elokuvissa 1920- ja 1930-luvulla, muun muassa Erkki Karun ohjaamissa "Meidän poikamme" -elokuvissa. Myöhemmin Volanen toimi autokauppiaana.


title: Reino Volanen

text: Monien oopperalaulajien tavoin Volanen levytti myös nimimerkin suojassa kevyttä musiikkia: Ilmari Sitarin nimellä ilmestyivät Kuularuiskulaulu ja Sörkän ruusun ensilevytys vuonna 1932.


title: J. Michael Bishop

text: John Michael Bishop (s. 22. helmikuuta 1936) on yhdysvaltalainen lääketieteilijä, joka sai vuonna 1989 Nobelin lääketieteen palkinnon yhdessä Harold E. Varmusin kanssa syöpätutkimuksesta.


title: Harold E. Varmus

text: Harold Elliot Varmus (s. 18. joulukuuta 1939) on yhdysvaltalainen lääketieteilijä, joka sai vuonna 1989 Nobelin lääketieteen palkinnon yhdessä J. Michael Bishopin kanssa syöpägeeneihin liittyvästä tutkimuksesta.


title: Sonja Grefberg

text: Sonja Grefberg (myöh. Forss, s. 9. kesäkuuta 1964) on suomalainen pöytätenniksen pelaaja. Hän on kaikkien aikojen menestynein suomalainen naispelaaja.


title: Sonja Grefberg

text: Ensimmäisen kaksinpelin Suomen-mestaruutensa Grefberg voitti jo 13-vuotiaana. Yhteensä hän voitti kaksinpelissä yhdeksän Suomen-mestaruutta vuosina 1978–1990. Nelinpelit mukaan lukien hän voitti 30 Suomen-mestaruutta, joista naisten nelinpelissä useimmat Monica-siskonsa (myöh. Portin) kanssa. Kansainvälisen pöytätennisliiton rankingissa Grefberg oli parhaimmillaan sijalla 36 ja Euroopan liiton listalla sijalla 17. Hän osallistui myös useita kertoja MM- ja EM-kilpailuihin. Suurimmaksi saavutukseksi tuli junioreiden Euroopan-mestaruus nelinpelissä. Pohjoismaiden mestaruuden hän voitti vuonna 1983 kaksinpelissä, nelinpelissä (Eva Malmbergin kanssa) ja sekanelinpelissä (Jarmo Jokinen) sekä vuonna 1986 nelinpelissä (Katja Nieminen).


title: Sonja Grefberg

text: Pöytätennis oli ensimmäistä kertaa mukana olympialaisissa Soulissa vuonna 1988, mutta Grefberg karsiutui kisoista hävittyään viimeisen karsintaottelun.


title: Sonja Grefberg

text: Nykyään Grefberg asuu Kauniaisissa ja toimii yrittäjänä. Hän on mukana myös Suomen Pöytätennisliiton toiminnassa sekä juniorivalmennuksessa.


title: Platonin Akatemia (elokuva)

text: Platonin Akatemia () on kreikkalainen draamakomedia. Elokuvan pääaiheena ovat kreikkalaisten ja maahanmuuttajien väliset jännitteet.


title: Platonin Akatemia (elokuva)

text: Noin 50-vuotias Stávros pitää Ateenassa kioskia, jossa ei käy juurikaan asiakkaita. Joka aamu hän asettaa kioskinsa eteen muovituolit, joihin hän ja hänen ystävänsä sekä hänen vanha ja jo seniili äitinsä asettuvat koko päiväksi katselemaan ohi lipuvia tapahtumia. Miesten pilkan kohteena ovat erityisesti albanialaiset maahanmuuttajat. Joukkoon kuuluu myös Pátriot (Patrióti) -niminen koira, joka haukkuu vain ohi kulkevia albanialaisia. Albanialaiset vaikuttavat tekevän elokuvassa kaikki raskaammat työt; lisäksi joukko ahkeria kiinalaisia on perustamassa naapurustoon omaa liikettään.


title: Platonin Akatemia (elokuva)

text: Eräänä päivänä Stávroksen äiti ottaa hoiviinsa albanialaisen miehen nimeltä Marenglen, kutsuu tätä pojakseen ja alkaa itsekin puhua sujuvaa albaniaa. Käy ilmi, että äiti oli muuttanut Stávroksen kanssa Albaniasta tämän ollessa vielä pieni, kun taas toinen pojista oli jäänyt Albaniaan. Stávros joutuu pohtimaan albanialaisen taustansa merkitystä: onko hän vielä kreikkalainen? Myös Stávroksen ystävät alkavat suhtautua häneen epäilevästi ja vieroksuvasti.


title: Platonin Akatemia (elokuva)

text: Äidin kuolema antaa miehille mahdollisuuden selvittää välejään. Lopussa herää epäilys, oliko Marenglen sittenkään Stávroksen veli, vai oliko kaikki vain Marenglenin toiveajattelua tämän etsiessä äitiään vanhan valokuvan avulla.


title: Platonin Akatemia (elokuva)

text: Elokuvan nimi viittaa Ateenan samannimiseen Akadimía Plátonos -kaupunginosaan, mutta samalla myös suoraan filosofisten keskustelujen Platonin Akatemiaan. Elokuvan hulttiomaiset päähenkilöt ovat kuitenkin kaukana kreikkalaisista viisaista.Elokuva kilpaili LUX-palkinnosta vuonna 2010 ja on voittanut erilaisia muita palkintoja.


title: Faust (yhtye)

text: Faust () on vuonna 1971 perustettu saksalainen krautrock-yhtye. Faust hajosi vuonna 1975, mutta perustettiin uudelleen 1990.


title: Platonin Akatemia (täsmennyssivu)

text: Platonin Akatemia voi viitata seuraaviin:


title: Aavikkotrappi

text: Aavikkotrappi ("Ardeotis arabs") on kuningastrappien sukuun kuuluva trappilaji.


title: Aavikkotrappi

text: Aavikkotrappi on 70-90 senttimetriä pitkä. Väritykseltään se on harmaanruskea. Kaulassa on ohutta poikkijuovitusta. Niskassa linnulla on lyhyt töyhtö, joka näkyy yleensä vain soitimella.


title: Aavikkotrappi

text: Aavikkotrappeja pesii Afrikassa Saharan eteläpuolella.


title: Eino Huhtala

text: Eino Ensio Huhtala (15. lokakuuta 1902 Oulu – 14. elokuuta 1971 Vammala) oli suomalainen eläinlääkäri. Hän oli Maatalousministeriön eläinlääkintäosaston päällikkö ja ylijohtaja vuosina 1951–1966. Vuosina 1952–1954 hän oli eläinlääketieteellisen korkeakoulun toiminnanjohtaja ja sitten korkeakoulun hallituksen puheenjohtaja. Hänet vihittiin eläinlääketieteellisen korkeakoulun kunniatohtoriksi vuonna 1962. Huhtala oli myös Piirieläinlääkäriyhdistyksen puheenjohtaja, Suomen Eläinlääkäriyhdistyksen varapuheenjohtaja ja "Suomen Eläinlääkärilehden" päätoimittaja.


title: Olavi Huhtala

text: Vilho Olavi Huhtala (1. tammikuuta 1903 Ulvila – 2. toukokuuta 1977 Helsinki) oli suomalainen kenraaliluutnantti.


title: Olavi Huhtala

text: Olavi Huhtalan vanhemmat olivat maanviljelijä Kalle Vilho Huhtala ja Anna Dagmar Jaakkola ja puoliso vuodesta 1936 Helvi Kyllikki Aura. Ylioppilaaksi Huhtala tuli 1921 Porin lyseosta. Huhtala osallistui vapaaehtoisena sisällissotaan Porin Rykmentin I pataljoonassa. Hän valmistui kadettikoulusta 1924 sekä kävi sotateknilliset opinnot Teknillisessä korkeakoulussa sekä Sotakorkeakoulussa 1927-1931 (ye-upseeri 1933). Hän toimi toimistoupseerina yleisesikunnassa 1931-1936. Helsingin alueen sotateollisesta toiminnasta hän vastasi 1936-1940. Toimistopäällikkönä pääesikunnassa hän toimi 1940-1941. Hän valmistui myös diplomi-insinööriksi 1941. Jatkosodassa hän palveli aluksi KTR 10:ssä sekä KTR 1:ssä. Huhtala toimi KTR 7:n komentajana 29.9.1943-19.11.1944.


title: Olavi Huhtala

text: Jatkosodan jälkeen hän palasi jälleen pääesikuntaan toimistopäälliköksi. Hän toimi esikunnan tykistöosaston päällikkönä 1948-1952. Vuodesta 1953 hän toimi Puolustuslaitoksen tutkimuskeskuksen johtajana, sen jälkeen 1954-1960 pääesikunnan viestipäällikkönä ja viestitarkastajana 1960-1962. Hän oli kadettikunnan puheenjohtaja 1952–1955. Huhtala kutsuttiin Kadettikunnan kunniajäseneksi 23.3.1963 ja Upseeriliiton kunniajäseneksi 22.11.1968, puolustusvoimien palveluksesta hän erosi 1963.


title: Olavi Huhtala

text: Ylennykset: Vänrikki 1924, luutnantti 1926, kapteeni 1931, majuri 1939, everstiluutnantti 1941, eversti 1944, insinöörikenraalimajuri 1953, kenraalimajuri 1954, kenraaliluutnantti 1961.


title: Olavi Huhtala

text: Huhtala oli myös urheilujohtaja, hän muun muassa toimi pitkään Suomen Miekkailuliiton puheenjohtajana.


title: Jääkiekko talviolympialaisissa 2002 – naisten karsinnat

text: Jääkiekon naisten olympiakarsintaturnaus vuoden 2002 Salt Lake Cityn turnaukseen pelattiin helmikuussa 2001. Karsintaturnauksen kautta olympialaisiin pääsivät Kazakstan ja Saksa.


text: Ottelut


title: Arild Huitfeldt

text: Arild Huitfeldt (1546–1609) oli tanskalainen historiankirjoittaja. Hän oli vuodesta 1586 Tanskan valtakunnanneuvos ja valtakansleri. Hän kirjoitti kymmenniteisen teoksen "Danmarks Riges Krønike" (1595–1604, toinen painos 1650–1652).


title: Ragnar Hult

text: Ragnar Hult (4. maaliskuuta 1857 Pohja – 25. syyskuuta 1899 Helsinki) oli suomalainen kasvi- ja maantieteilijä. Hän oli Helsingin yliopistossa kasvimaantieteen dosentti vuodesta 1866 ja yliopiston ensimmäinen maantieteen dosentti vuodesta 1890. Hän perusti 1889 yliopiston maantieteen laitoksen ja 1866 Maantieteellisen klubin, josta myöhemmin tuli Suomen maantieteellinen yhdistys. Kasvitieteilijänä Hult tutki kasviyhteisöjen dynamiikkaa, ja oli maailmanlaajuisesti eräs ensimmäisistä tutkijoista, jotka tunnistivat sittemmin ekologiseksi sukkessioksi nimetyn ilmiön.


title: Ragnar Hult

text: Hultin puoliso oli suomalaisen kotitaloustoiminnan uranuurtaja Fanny Hult.


title: Tervehtiminen

text: Tervehtiminen on ihmisten välinen teko, jossa ilmaistaan ystävyyttä tai sosiaalista statusta. Tervehtimiseen voi kuulua jokin ele kuten käden puristaminen, käden heilautus, kumarrus, halaus tai suudelma, tai tietyt sanat.


title: Tervehtiminen

text: Tervehtimisellä on keskiaikaisessa Euroopassa alun perin ilmaistu että on tunnistanut toisen ja että on itse vaaraton. Kättä heilauttamalla tai kättelemällä on todistettu, ettei kanna kädessään asetta.


title: Tervehtiminen

text: Tervehtimistavat vaihtelevat paljon kultturista ja henkilöiden läheisyydestä riippuen. Esimerkiksi Pohjoismaissa liiketuttavat tervehtivät toisiaan kättelemällä, vaikka olisivatkin ennestään tuttuja. Brittiläiset liikekumppanit puolestaan kättelevät ensimmäistä kertaa tavatessaan, mutta myöhemmin tervehtimiseen riittää pieni nyökkäys.


title: Tervehtiminen

text: Etelä-Euroopassa, Etelä-Amerikassa ja arabimaailmassa tervehdittäessä usein halataan lämpimästi ja annetaan poskisuudelma. Venäjällä naisia ei tervehdittäessä kosketeta. Japanissa ja Kiinassa nyökätään ja katsotaan alaspäin. Havaijilla sieraimet asetetaan vierekkäin. Intiassa yleinen tervehdys on "namaste". Se tehdään laittamalla kädet rinnan korkeudella yhteen sormet ylöspäin ja kumartamalla kevyesti.


title: Oskar Hultman

text: Oskar Fredrik Hultman (21. joulukuuta 1862 Tammisaari – 31. toukokuuta 1929 Tammisaari) oli suomalainen kielentutkija. Hän oli Helsingin yliopiston ruotsin kielen ja kirjallisuuden ylimääräinen professori vuosina 1909–1929.


title: Gustaf Richard Idestam

text: Gustaf Richard Idestam (1832–1915) oli suomalainen juristi, Senaatin oikeusosaston jäsen 1899–1900. Hän oli valtiopäivillä ritariston ja aateliston jäsen 1877–1878 ja osittain vielä 1882 ja 1885.


title: Gustaf Richard Idestam

text: Idestam julkaisi K. V. Sulinin kanssa selityksin varustetun laitoksen vuoden 1886 sotilasrikoslaista ja toimitti vuoden 1734 laista tarkastetun ja liittein varustetun laitoksen (1902).


title: Start Nižni Novgorod

text:
Start () on vuonna 1932 perustettu jääpalloseura Nižni Novgorodista, Venäjältä. Se pelaa kotiottelunsa Start-stadionilla. Start nousi Neuvostoliiton mestaruussarjaan ensimmäistä kertaa vuonna 1967, ja kaudesta 1974-75 se on pelannut yhtäjaksoisesti Neuvostoliiton/Venäjän liigassa. Parhaimmillaan Start on sijoittunut Venäjän pääsarjassa hopealle vuosina 1995 ja 2002. Neuvostoliiton pääsarjassa seuran paras sijoitus oli niin ikään toinen kaudella 1979–1980.
Saavutuksia Neuvostoliiton liigassa:
Saavutuksia Venäjän liigassa:


title: Hanna Maria Ingman

text: Hanna Maria Ingman (1845–1916) oli suomalainen sokeiden opettaja. Hän oli Helsingin sokeainkoulun johtaja 1877–1903. Hänen aloitteestaan perustettiin Sokeain Ystävät -yhdistys 1887 sekä sokeain koti.


title: Olavi Ingman

text: Olavi Ingman (7. helmikuuta 1903 Hamina – 29. tammikuuta 1990 Helsinki) oli suomalainen urkutaiteilija, pianisti, säveltäjä, musiikkitieteilijä ja musiikkipedagogi, Erkki Melartinin, Elis Mårtensonin ja Ingeborg Hymanderin oppilas. Hän väitteli Helsingin yliopistossa filosofian tohtoriksi vuonna 1959 aiheenaan W. A. Mozartin sinfonia nro 40. Musiikkitieteellisissä tutkimuksissaan hän edusti hahmopsykologiaa, ja hän oli ensimmäisiä, jotka sovelsivat Suomessa Schenker-analyysia.


title: Olavi Ingman

text: Ingman toimi Jyväskylän kasvatusopillisen korkeakoulun musiikin lehtorina vuodesta 1949 sekä musiikkitieteen ja -pedagogiikan dosenttina 1961–1970 ja vt. professorina vuodet 1968–1969. Hän sävelsi lauluja sekä urku- ja pianokappaleita ja laati musiikin oppikirjoja kouluille.


title: Olavi Ingman

text: Hänen puolisonsa vuodesta 1932 oli laulajatar Elli Kallas-Ingman (1902–1974), ja hänen sisarensa oli kirjailija Katri Ingman-Palola.


title: Martin Su Yao-wen

text: Martin Su Yao-wen (; s. 9. marraskuuta 1959) on taiwanilainen roomalaiskatolinen piispa. Hänet vihittiin papiksi Taichungin hiippakuntaan 8. kesäkuuta 1989 ja nimitettiin sen johtoon 25. kesäkuuta 2007. Piispaksi vihkiminen seurasi 25. syyskuuta. Pääkonsekraattorina toimi Joseph Wang Yu-jung, jota avustivat Peter Liu Cheng-chung ja James Liu Tan-kuei.


title: The Experts

text: The Experts (suomen kielellä 'ekspertit', 'asiantuntijat') on vuonna 1989 ensi-iltansa saanut Dave Thomasin ohjaama amerikkalainen komediaelokuva. Siinä näyttelevät tuleva näyttelijä-aviopari John Travolta ja Kelly Preston.


title: The Experts

text: Elokuva sijoittuu kylmän sodan aikaan. KGB:n edustaja värvää newyorkilaiset yökerhonomistajamiehet (Travolta ja Gross) opettamaan tuleville neuvostovakoojille amerikkalaista elämäntyyliä.


title: Tom Turpin

text: Thomas Million John Turpin (18. marraskuuta 1871 Savannah, Georgia – 13. elokuuta 1922 St. Louis, Missouri) oli yhdysvaltalainen ragtime-pianisti ja säveltäjä.


title: Tom Turpin

text: Tom Turpin syntyi Savannah’ssa Georgian osavaltiossa 18. marraskuuta 1871. Hänen syntymävuodestaan on erilaisia tulkintoja. Ensimmäisen maailmansodan värväysasiakirjoissa vuodelta 1917 mainitaan syntymävuodeksi 1874. Vanhemmissa asiakirjoissa mainitaan tavallisesti vuodeksi 1871 tai 1873. Hänen hautakivessään vuodeksi annetaan 1871. Sitä pidetään yleisesti luotettavimpana tietona.


title: Tom Turpin

text: Turpinin isä, John L. ”Honest John” Turpin oli entinen orja, joka siirtyi poliittiseen elämään 1870-luvulla. Äiti Julia (Lulu) Turpin (o.s. Waters) piti huolta perheestä. Siihen kuuluivat Tomin lisäksi tämän vanhempi veli Charles (s. 1870) ja nuoremmat sisaret Eleanora (s. 1873) ja Nannie (s. 1880). Perhe muutti 1870-luvun puolivälissä vähäksi aikaa Mississipin osavaltioon, mutta siirtyi pian St. Lousiin, jossa John Turpin työskelteli saluunassa. Myöhemmin Turpinin pojat Tom ja Charles toimivat samalla alalla. Turpin avasi vuonna 1885 poikiensa Charlesin ja Tomin avustuksella ensimmäisen oman saluunansa (Silver Dollar Saloon). Saluuna toimi lähes 20 vuotta, kunnes se purettiin St. Louisin maailmannäyttelyn takia 1904. Tom hoiti saluunaa seuraavat vuodet isänsä kanssa. Ajoittain hän työskenteli The Castle -nimisessä saluunassa, jonka omisti Babe Connors.


title: Tom Turpin

text: Turpin sijoitti 1889 varojaan kultakaivokseen Searchlightin alueella Nevadassa. Kaivoshanke kuitenkin osoittautui kannattamattomaksi. Tämän jälkeen Turpin vietti muutamia vuosia preerialla, mutta palasi takaisin St. Louisiin 1894 ja työskenteli siellä saluunassa vuosina 1894–1896. Ensimmäisen oman saluunansa (Turpin’s Saloon) Tom Turpin avasi 1897. Sittemmin hän avasi saluunan nimeltä Rosebud Cafe vuonna 1900. Saluunasta tuli sittemmin monen afroamerikkalaisen ragtime-pianistin kantapaikka St. Louisissa. Siellä viettivät aikaansa monet ragtimen kuuluisimmat säveltäjät ja soittajat. Turpin itsekin soitti siellä usein.


title: Tom Turpin

text: Vuoden 1904 maailmannäyttely pidettiin St. Louisissa. Tilaisuus vilkastutti myös kaupungin musiikkielämää. Monet pianistit pääsivät esiintymään maailmannäyttelyssä. Turpin itse osallistui näyttelyn järjestelyihin ja tarjosi majoitusta omistamissaan kiinteistöissä. Esimerkiksi Rosebud Cafen yläkerrasta saattoi vuokrata huoneita. Saluunan musiikillinen toiminta hiipui vuonna 1906, kun monet pianistit olivat muuttaneet maailmannäyttelyn päätyttyä vuonna 1905 Chicagoon. Liiketoiminnan supistuttua Turpin vietti vuosina 1907–1908 hiljaiseloa.


title: Tom Turpin

text: Vuonna 1909 Turpin vietti jonkin aikaa Buttessa, Montanassa. Siellä hän sävelsi kappaleen ”Siwash – an Indian Rag”, jota ei kuitenkaan ole koskaan julkaistu. Pian hän palasi St. Louisiin. Hän omisti siellä 1910 jo useita saluunoita ja muutamia bordelleja, ja lisäksi hän avasi vielä uuden saluunan (Eureka Club). Vielä vuonna 1916 Turpin avasi uuden kahvilan, jonka nimeksi jossain vaiheessa vakiintui The Jazzland Cafe.


title: Tom Turpin

text: Turpin omisti St. Louisissa myös Booker T. Washington Airdrome –nimisen teatterin, jossa esitettiin 1910-luvulla säännöllisesti vaudeville-esityksiä. Teatteri työllisti monia paikallisia muusikoita, kuten Artie Matthews. Turpinin tiedetään itsensä 1910-luvun alussa säveltäneen ja julkaisseen viikoittain uutta musiikkia teatterissaan, mutta kaikki tämä materiaali on sittemmin kadonnut. Vuonna 1916 teatterissa järjestettiin suuri ragtime-pianokilpailu, johon otti osaa 68 pianistia (myös Turpin itse). Kilpailun voitti Charles Hubbard Thompson, joka julistettiin Missourin osavaltion mestariksi.


title: Tom Turpin

text: Viimeisinä vuosinaan Turpin toimi saluunabisneksen ohella paikallisessa afroamerikkalaisessa yhteisössä poliisina. Turpin kuoli peritoniittiin 13. elokuuta 1922. Hänet haudattiin Saint Petersin hautausmaalle, Normandyssa, St. Louisin piirikunnassa.


title: Tom Turpin

text: Tom Turpin oli jo teini-iässä lahjakas pianisti. Soittajana hän oli itseoppinut. Hän alkoi säveltää omaa musiikkia jo vuonna 1892. Tällöin hän sävelsi ensimmäisen ragtime-kappaleensa "Harlem Rag", joka tosin julkaistiin vasta 1897. Hän oli ensimmäinen afroamerikkalainen ragtime-sävellyksen julkaissut säveltäjä. Ragtime-musiikki esiteltiin ensi kertaa vuoden 1893 maailmannäyttelyssä, Chicagossa.


title: Tom Turpin

text: Vuonna 1899 Turpin julkaisi kappaleen Bowery Buck. Hän oli tuolloin vieraillut New Yorkissa ja Bowery-nimisessä paikassa. Turpin on mahdollisesti jopa säveltänyt kappaletta siellä asuessaan.


title: Tom Turpin

text: Vuonna 1903 Turpin sävelsi ja julkaisi ragtime-kappaleen "St. Louis Rag", jonka nimi viittasi vuoden 1904 maailmannäyttelyyn. Kappaleen myynti kärsi siitä, että se julkaistiin liian aikaisin. Vuonna 1904 Turpin julkaisi kappaleen "Buffalo Rag". Näissä kahdessa kappaleessa on havaittavissa vaikutteita Scott Joplinilta. Turpin viettikin vuosina 1903-1904 paljon aikaa Joplinin seurassa ja sai tältä musiikillisia ideoita.


title: Tom Turpin

text: 1914 hän sävelsi viimeisen ragtime-sävelmänsä "Pan-Am Rag", johon sovituksen laati Artie Matthews. Turpin oli pestannut Matthewsin säveltämään musiikkia omistamaansa Booker T. Washington-teatteriin jo vuonna 1908. Yhteistyö päättyi Matthewsin muutettua 1915 aluksi Chicagoon ja sittemmin Ohioon. Turpinin viimeiseksi sävellykseksi jäi 1917 laadittu "When Sambo Goes to France".


title: Tom Turpin

text: Oman uransa ohella Turpin kannusti nuoria muusikoita kokeilemaan rohkeasti omia ideoitaan ja opetti heille soittamista. Turpinin oppilaista huomattavimpia olivat Louis Chauvin ja Sam Patterson. Lisäksi ragtime-musiikkia Turpinin opastuksella opetteli myös nuori Joe Jordan 1900-luvun alussa.


title: Tom Turpin

text: Tom Turpin loi perustan ragtime-musiikin tyylisuunnalle, joka nyttemmin tunnetaan nimellä "klassinen ragtime" tai "Missourin koulukunta".. Sitä kehittivät sittemmin esimerkiksi Scott Joplin, Joseph Lamb ja James Scott. Ansioistaan paikallisen ragtime-musiikin hyväksi Turpin sai kunnianimen St. Louisin ragtime-musiikin isä (Father of St. Louis Ragtime).


title: Tom Turpin

text: Luettelo Turpinin sävellyksistä


title: Tom Turpin

text: Tom Turpin oli naimisissa kahdesti. Ensimmäisen kerran hän avioitui 1891 Julie Anna Turpinin kanssa. Avioliitosta syntyi 1891 poika Thomas Jackson, joka kuoli vuoden ikäisenä toukokuussa 1892. Turpinin vaimo Julie kuoli heinäkuussa 1893 20-vuotiaana. Toisen kerran Turpin avioitui 1900 Willamete (Willie) Turpinin kanssa. Avioliitto päättyi Tom Turpinin kuolemaan.


title: Punkstars

text: Punkstars on punkyhtye Ripsipiirakan debyyttialbumi vuodelta 2003. Se nousi Suomen virallisen listan sijalle 14.


title: Punkstars

text: "Punkstarsin" kansikuva on parodia Gimmelin albumin "Lentoon" (2002) kansikuvasta, ja "Punkstarsin" ”Etsin nuijaa seuraavaa” -kappaleen nimi on parodia "Lentoon"-albumin kappaleesta ”Etsit muijaa seuraavaa”.


title: Serie A:n kausi 2012–2013

text: Serie A:n kausi 2012–2013 oli järjestyksessään 81. jalkapallon Serie A -kausi. Kausi alkoi 25. elokuuta 2012 ja päättyi 19. toukokuuta 2013.


title: Serie A:n kausi 2012–2013

text: Hallitsevana mestarina kauteen lähti torinolainen Juventus, joka onnistui myös uusimaan Italian mestaruutensa.


title: Serie A:n kausi 2012–2013

text: Sampdoria, Atalanta, Siena ja Torino saivat sarjaan pistevähennyksiä edellisen kauden sopupeliskandaalin takia. Sampdorialta ja Torinolta vähennettiin 1 piste, Atalantalta kaksi ja Sienalta kuusi pistettä.


title: Helsingin sokeainkoulu

text: Helsingin sokeainkoulu oli Suomen ensimmäinen sokeiden oppilaitos. Se aloitti toimintansa 1. lokakuuta 1865 ruotsinkielisenä.


title: Helsingin sokeainkoulu

text: Ajatus sokeiden oppilaitoksen perustamisesta syntyi Suomessa sen jälkeen, kun "kuuromykkäinkouluja" oli perustettu niin, että niitä oli 1860-luvun alussa neljä. Aloitteentekijöinä olivat Uno Cygnaeus ja Carl Henrik Alopaeus, jotka olivat ulkomailla tutustuneet myös sokeiden opetukseen. Mathilda Linsén ja Karl Mortimer Stenius lähtivät senaatin määrärahan turvin opintomatkoille merkittäviin sokeiden oppilaitoksiin, joista erityisesti vaikutteita saatiin Kööpenhaminasta ja Dresdenistä. Linsén teki kesäkuussa 1865 senaatille aloitteen ruotsinkielisen opetuksen järjestämisestä, ja opetus alkoi väliaikaisena Blindanstalten i Helsingfors -nimisenä kouluna. Vuonna 1892 annetulla asetuksella opetus vakinaistettiin. Helsingin koulun yhteyteen perustettiin vuonna 1929 viisipaikkainen yksityinen sokeain lasten esikoulu.


title: Helsingin sokeainkoulu

text: Koulu toimi vuosina 1865–1872 Mellinin huvilassa Kaivopuistossa, vuosina 1872–1886 Konstantininkatu 22:ssa (nykyinen Meritullinkatu) ja vuosina 1886–1898 Maneesikatu 5:ssä Kruununhaassa. Vuonna 1898 se sai oman rakennuksen Helsingin Kallioon osoitteeseen Ensi linja 1. Vuonna 1898 valmistuneen rakennuksen suunnitteli arkkitehti Ernst Theodor Granstedt. Vuonna 1972 Sokeainkoulu muutti Jyväskylään.


title: Helsingin sokeainkoulu

text: Vuonna 1921 oppivelvollisuuslaki tuli koskemaan myös sokeita.


title: Helsingin sokeainkoulu

text: Vuosina 1865–1939 kouluun otettiin 401 oppilasta. Koulu oli sisäoppilaitos. Kielikiistojen vuoksi 1930-luvulla perustettiin ruotsinkielisille oma koulu.


title: Helsingin sokeainkoulu

text: Koulun ensimmäinen johtaja oli Mathilda Linsén, joka kuoli seitsemän vuoden kuluttua. Vuodesta 1877 alkaen johtaja oli Hanna (Johanna) Maria Ingman. Sitä ennen koulu oli ollut seitsemän vuotta vailla johtajaa Linsenin kuoltua. Ingman siirtyi johtajan tehtävästä syrjään vuonna 1903. Molemmat johtajat kohotettiin sokeiden äitihahmoiksi.


title: Helsingin sokeainkoulu

text: Koulun toimintaa jatkaa Jyväskylän näkövammaisten koulu. Ruotsinkielinen opetus eriytyi lopullisesti koulusta 1960-luvulla. Se jatkaa edelleen Helsingissä nimellä Svenska skolan för de synskadade.


title: Edward Ozorowski

text: Edward Ozorowski (s. 1. toukokuuta 1941) on puolalainen roomalaiskatolinen arkkipiispa.


title: Edward Ozorowski

text: Hänet vihki papiksi Władysław Suszyński 21. kesäkuuta 1964, ja hänet nimitettiin Vilnan arkkihiippakunnan vihkipiispaksi sekä Bitettumin titulaaripiispaksi 31. tammikuuta 1979. Piispaksi konsekroinnin suoritti 29. huhtikuuta Henryk Roman Gulbinowicz, jota avustivat Edward Kisiel ja Władysław Jędruszuk.


title: Edward Ozorowski

text: 5. kesäkuuta 1991 Ozorowski sai nimityksen Białystokin vihkipiispaksi. 21. lokakuuta 2006 hänet nimitettiin sen arkkipiispaksi, jonka virkaan hänet asetettiin 16. marraskuuta.


title: John Baptist Tseng Chien-tsi

text: John Baptist Tseng Chien-tsi (s. 11. joulukuuta 1942) on taiwanilainen roomalaiskatolinen piispa. Hänet vihittiin papiksi Hwalienin hiippakuntaan 21. maaliskuuta 1972 ja nimitettiin sen vihkipiispaksi sekä Sululoksen titulaaripiispaksi 22. toukokuuta 1998. Piispaksi konsekroinnin suoritti 29. elokuuta Andrew Tsien Chih-ch'un, jota avustivat Lucas Liu Hsien-tang ja Leonard Hsu Ying-fa.


title: Eamonn Toal

text: Eamonn Toal on irlantilainen laulaja. Hän edusti Irlantia vuoden 2000 Eurovision laulukilpailussa jossa hän sjoittui kuudenneksi; tämä jakaa Irlannin parhaimman tilan 2000-luvulta lähtien Jedwardin kanssa joka sijoittui myös kuudenneksi vuoden 2011 Euroviisuissa. Euroviisujen 2000 jälkeen Eamonnista ei sen koommin ole kuultu mitään.


title: Mutaz Essa Barshim

text: Mutaz Essa Barshim (s. 24. kesäkuuta 1991 Doha) on qatarilainen korkeushyppääjä.


title: Mutaz Essa Barshim

text: Vuonna 2010 Barshim karsiutui Dohan sisäratojen MM-kilpailuissa, mutta voitti kultaa sekä sisäratojen Aasian-mestaruuskilpailuissa, alle 20-vuotiaiden MM-kilpailuissa tuloksella 230 cm, alle 20-vuotiaiden Aasian-mestaruuskilpailuissa että Aasian kisoissa tuloksella 227 cm. Seuraavana vuonna hän oli seitsemäs Daegun MM-kilpailuissa tuloksella 232 cm ja voitti Aasian-mestaruuden Kobessa tuloksella 235. Vuonna 2012 Barshim voitti sisäratojen Aasian-mestaruuden tuloksella 237, sijoittui yhdeksänneksi Istanbulin sisäratojen MM-kilpailuissa tuloksella 228 cm ja voitti pronssia Lontoon olympialaisissa tuloksella 229 cm. Barshim sijoittui toiseksi Moskovan MM-kilpailuissa 2013 tuloksella 238 cm.


title: Mutaz Essa Barshim

text: Barshim voitti 2014 sisäratojen Aasian-mestaruuden Hangzhoussa tuloksella 236 ja sisäratojen maailmanmestaruuden Sopotissa Aasian ennätystuloksella 238 cm. Hän voitti kultaa Incheonin Aasian kisoissa 2014 tuloksella 235. Hän oli kolmas Aasian-mestaruuskilpailuissa Wuhanissa 2015 tuloksella 220. Pekingin MM-kilpailuissa 2015 hän sijoittui neljänneksi.


title: Mutaz Essa Barshim

text: Barshim voitti sisäratojen Aasian-mestaruuden Dohassa 2016 tuloksella 235. Portlandin MM-hallikilpailuissa hän sijoittui neljänneksi. Hän saavutti olympiahopeaa Rio de Janeirossa 2016 tuloksella 236. Hän voitti maailmanmestaruuden Lontoossa 2017 tuloksella 235. Hän voitti sisäratojen Aasian-mestaruuden Teheranissa 2018. Hän saavutti hopeaa Birminghamin sisäratojen MM-kilpailuissa 2018 tuloksella 233.


title: Mutaz Essa Barshim

text: Barshimin ennätys ulkoradalla on 243 cm, jonka hän hyppäsi 5. syyskuuta 2014 Timanttiliigan Brysselin osakilpailuissa. Barshim ylitti 240 cm ensimmäisen kerran Eugenessa 1. kesäkuuta 2013. Hän oli ulkoradoilla kahdeksas 240 cm ylittänyt hyppääjä ja ensimmäinen sitten vuoden 2000, jolloin Vjatšeslav Voronin ylitti saman korkeuden. Sisäradoilla hän on hypännyt 241 cm Athlonessa 18. helmikuuta 2015. Kummatkin tulokset ovat Aasian ennätyksiä.


title: Mutaz Essa Barshim

text: Barshimin pikkuveli Muamer Aissa Barshim on myös korkeushyppääjä.


title: Intro (lehti)

text: Intro oli vuonna 1968 perustettu suomalainen nuortenlehti, jonka käynnistäjänä ja ensimmäisenä päätoimittajana vaikutti radio- ja tv-persoona Markku Veijalainen. Kaudella 1976-1979 se jatkoi toimintaansa nimellä Help!, kunnes vaihtoi neljännen kerran omistajaa. Sen osti 1979 kilpailevan Suosikin omistaja, Urpo Lahtisen Lehtimiehet Oy, vain lopettaakseen lehden.


title: Intro (lehti)

text: Intro aloitti taipaleensa kahdesti kuukaudessa ilmestyneenä julkaisuna ja käytti iltapäivälehtien suosimaa tabloid-kokoa, mikä oli aikakauslehtimaailmassa harvinaista. Kirjoittajien ja avustajien joukossa oli Markku Veijalaisen ohella esimerkiksi Vexi Salmi, Tuovi Marttunen, Kari Helopaltio, pakinoitsija Sämpy ja valokuvaaja Hannu Männynoksa.


title: Intro (lehti)

text: Kaudella 1970-1971 Intro joutui suuriin taloudellisiin vaikeuksiin, konkurssin partaalle. Kustannus-Oy Lehtiliisa osti lehden julkaisuoikeudet ja palkkasi päätoimittajaksi Liisa Kauko-Teerisuon. Tabloid-asu sai tehdä tilaa normaalille aikakauslehtikoolle. Intro-lehti ilmestyi tästä alkaen kerran kuukaudessa.


title: Intro (lehti)

text: Intro-lehti pärjäsi uuden kustantajan hoteissa melko hyvin. Sensaatioiden sijasta keskityttiin laatuun. Avustajiksi ilmaantui tasokkaita kirjoittajia kuten Mikael Wiik, Matti Laipio, Tom Pyynönen (nyk. Tom Lundberg), Jake Nyman, Mauri Kunnas ja Arto Melleri. Kirjoittajakaarti vahvistui erityisesti päätoimittaja Pekka Mikkolan kaudella.


title: Intro (lehti)

text: Intro-lehden seuraava julkaisija oli ulkomaiseen omistukseen nojannut Kustannus Oy Williams, joka jonkin ajan kuluttua kaupattiin A-lehdille. Päätoimittajana vaikutti noina aikoina Tom Pyynönen. Intro-lehti sai uuden nimen Help!, joka myötäili kustantajan lippulaivan Apu-lehden nimeä. Tässä komennossa jatkettiin kahden kolmen vuoden ajan. Riikka Uosukainen, sittemmin Ylen uutistoimittaja, hankki lehdessä kokemusta toimittajana.


title: Intro (lehti)

text: Suomen oloissa pitkähkön historian saavuttaneen nuortenlehden loppu oli vähemmän hohdokas. A-lehdet ja Lehtimiehet vaihtoivat lehtiä keskenään. A-lehdet sai kannattamattoman naistenlehti Jaanan, Lehtimiehet elinkelpoisen nuortenlehden, joka sulautettiin Suosikkiin ja lakkautettiin.


title: Intro (lehti)

text: Jälkinäytös koettiin, kun päätoimittaja Tom Pyynösen kaudella 1981-1982 käynnisti OK Magazine -nimisen nuortenlehden, "Suosikin uusimman haastajan". Lehteä julkaisi ensin Kolmiokirja Oy, sitten Yhtyneet Kuvalehdet Oy kahdesti kuukaudessa. OK Magazine ehti ilmestyä kolmisen vuotta, ennen kuin se myytiin hyvässä kunnossa Lehtimiehet Oy:lle Suosikkiin sulautettavaksi.


title: Ruoke

text: Ruoke on Jyväskylän kaupunginosa sen länsiosassa. Ruoke on myös samassa kaupunginosassa sijaitseva kylä, joka tosin ulottuu osin myös viereisen Vesangan kaupunginosan puolelle.


title: Muotikuva

text: Muotikuva on piirretty tai maalattu esitys vaatteesta ihmisen päällä. Toisin kuin tasokuva muotikuva ei ole tekninen esitys, ja se voi olla hyvin tyylitelty. Muotikuvan tehtävä on antaa yleiskuva vaatteen tärkeimmistä piirteistä ja välittää suunnittelijan haluamaa tunnelmaa.


title: Demokraattinen vasemmisto

text: Demokraattinen vasemmisto(, , DIMAR) on kreikkalainen sosiaalidemokraattinen puolue. Puolueen perustivat SYRIZA:sta eronneet kansanedustajat, jotka kokivat puolueen linjan liian euroskeptiseksi.


title: Demokraattinen vasemmisto

text: Puolueen perusti Fotis Kouvelis yhdessä kolmen muun SYRIZA:sta eronneen kansanedustajan kanssa. Puolueen perustamisen jälkeen puolueeseen liittyi vielä kuusi kansanedustajaa sosiaalidemokraattisen PASOK-puolueen riveistä.


title: Demokraattinen vasemmisto

text: Vuoden 2012 kesäkuun uusintavaalien jälkeen puolue päätti osallistua Uuden demokratian ja PASOK:n yhteishallitukseen.


title: Demokraattinen vasemmisto

text: 21. kesäkuuta 2013 puolue erosi Samarasin hallituksesta.


title: Demokraattinen vasemmisto

text: Lähde


title: Vaaralan kappeli

text: Vaaralan kappeli (vuoteen 2013 asti "Vaaralan kirkko") on Vantaalla Vaaralan kaupunginosassa sijaitseva Hakunilan seurakunnan entinen kirkkorakennus. Sen ovat suunnitelleet arkkitehdit Leena ja Kalle Niukkanen. Kirkko valmistui vuonna 1960. Se sai vuonna 1995 kirkkovaltuustolta purkutuomion, mutta vajaata vuosikymmentä myöhemmin purkutuomio peruttiin ja modernia rakennustaidetta edustava kirkko päätettiin säilyttää. Seurakunta luopui kirkosta sen kunnostustarpeen vuoksi vuonna 2013. Kirkon siirryttyä yksityiselle omistajalle sen nimeksi muutettiin myyjän toivomuksesta Vaaralan kappeli.


title: Vaaralan kappeli

text: Vaaralan lähiökirkko on rakennettu tontille, jonka silloinen Helsingin pitäjän seurakunta sai lahjoituksena Hangon Keksiltä. Kirkon suunnittelivat arkkitehdit Leena ja Kalle Niukkanen ja se on vihitty käyttöön 23. syyskuuta 1960.


title: Vaaralan kappeli

text: Kirkko on betonirakenteinen ja julkisivuverhouksena on käytetty myös puuta. Rakennuksen pohja on kolmion muotoinen, alttari sijaitsee kolmion kärjessä vastapäätä pääsisäänkäyntiä. Takaosassa on lisäksi toimisto-osa. Kirkon torni on myös pohjamuodoltaan kolmion muotoinen, sen yksi sivu on ikkunaa. Torni on alttarin yläpuolella ja siitä on muodostunut yksi Vaaralan maamerkeistä.


title: Vaaralan kappeli

text: Kirkossa on 70 istumapaikkaa. Sitä käytetään pääasiassa lasten ja nuorten moninaiseen kerhotoimintaan. Iltakirkko pidettiin kerran kuukaudessa.


title: Vaaralan kappeli

text: Vantaan seurakuntien yhteinen kirkkovaltuusto totesi vuonna 1995, että Vaaralan kirkon ulkonäkö ei enää täytä julkiselle rakennukselle asetettuja vaatimuksia ja päätti purkaa kirkon. Lisäperusteena oli epäily rakennuksen kunnosta, seurakunnan tilantarpeen epävarmuus ja tontin käyttämätön rakennusoikeus. Vaaralan omakotiyhdistys ja seurakunnan nuorisotyö olivat toista mieltä ja vastustivat kirkon purkua. Purkuvastustuksen vakuudeksi kirkon kunnostus aloitettiin talkoilla. Myös Vantaan kaupunginmuseo vastusti purkua ja suositteli rakennuksen suojelua rakennus- ja kulttuurihistoriallisin perustein.


title: Vaaralan kappeli

text: Talvella 2002 myrsky iski kirkkoon ja irrotti puolet peltikatteesta. Seurasi uusi taistelu kirkon olemassaolosta. Asukaskyselyn mukaan lähes kaikki vastaajat vaativat kirkon säilyttämistä ja sen kunnostamista. Kirkkovaltuusto perui aikaisemman purkupäätöksen ja päätti marraskuussa 2002 kirkon kunnostamisesta, kirkon rakenteetkin olivat osoittautuneet olevan kunnossa. Vesikatto ja ulkoseinät kunnostettiin seuraavana vuonna. Nykyään kirkkoa kunnostetaan ja ylläpitotöitä tehdään myös talkootyönä.


title: Vaaralan kappeli

text: Joulukuussa 2012 Vantaan seurakuntien yhteinen kirkkovaltuusto päätti, että Vaaralan kirkosta luovutaan kirkon huonon kunnon vuoksi, lopullista päätöksentekoa lykättiin helmikuulle 2013. Helmikuussa 2013 kirkko asetettiin käyttökieltoon. Maaliskuussa 2013 Vaarala-seura pohti mahdollisuuksia kirkon ostamiseen. Toukokuussa 2013 Vantaan yhteinen kirkkoneuvosto suositteli kirkosta tehdyn ostotarjouksen hyväksymistä. Kesäkuussa Vantaan yhteinen kirkkovaltuusto hyväksyi yksityisen tahon tekemän ostotarjouksen. Kirkkohallitus vahvisti asian syyskuussa 2013. Elokuussa 2013 alkoi rakennuksen korjaus. Nimi on elokuun 2013 alusta lukien ollut Vaaralan kappeli.


title: New College

text: New College on yksi Oxfordin yliopiston 38 collegesta. Sen perusti Winchesterin piispa William Wykehamilainen vuonna 1379 nimellä "The college of St Mary of Winchester at Oxford". Heti perustamisensa jälkeen collegea alettiin kutsua nimellä New College erotukseksi toisesta Neitsyt Marian mukaan nimetystä Oxfordin collegesta, Oriel Collegesta.


title: New College

text: New Collegessa on kuvattu elokuvan "Harry Potter ja liekehtivä pikari" kohtaus, jossa Draco Malfoy noidutaan hilleriksi.


title: Ari-Pekka Roiko

text: Ari-Pekka Roiko (s. 18. heinäkuuta 1975 Ylivieska) on entinen suomalainen jalkapalloilija. Hän oli pelipaikaltaan oikea laitapuolustaja.


title: Ari-Pekka Roiko

text: Ylivieskan Pallon kasvatti aloitti liigauransa vuonna 1994 FC Oulun riveissä. Osan kaudesta Roiko pelasi seuran reservijoukkueessa FC 1991:ssä sarjaporrasta alempana. Seuraavan kauden hän edusti Ruotsissa Gällivare SK:n joukkuetta, josta siirtyi 1996 FC Jazziin yhdessä valmentaja Jari Pyykölän kanssa.


title: Ari-Pekka Roiko

text: Jazzissa Roiko pelasi yhteensä kolme kautta, voittaen Suomen mestaruuden vuonna 1996. Uransa viimeiset vuodet hän edusti pääkaupunkiseudun joukkueita, voittaen Suomen Cupin vuonna 1999 FC Jokereissa ja 2001 Atlantis FC:ssä.


title: Museojuna

text: Museojuna on yleisestä käytöstä poistetuista vetureista ja vaunuista koottu yleensä matkustajajuna, jolla ajetaan joko suljetulla yksityisellä rataverkolla tai julkisella rataverkolla yleisö- tai tilausjunia.


title: Museojuna

text: Lisäksi eri rautatiemuseoissa voi olla omia suljettuja ratoja, joilla voi ajaa vapaasti yleisen rautatieliikenteen vaatimuksista riippumatta. Joissain museojunien vetureissa ei ole yleiselle liikenteelle edellytettyä liikenteenvalvontailmaisinta, jonka vuoksi niiden liikenne yleisen rataverkon osilla rajoitetaan hiljaisilla tavaraliikennerataosille aikaan, jolloin muuta liikennettä ei ole. Hiljaisilla osuuksilla saattaa olla arkena vain tavarajuna tai kaksi vuorokaudessa.


title: Veronican salaisuudet

text: Veronican salaisuudet on vuosina 1997-2000 USA:n televisiossa pyörinyt komediasarja, jossa päätähtenä Kirstie Alley Veronica “Ronnie” Chasen roolissa.


title: Veronican salaisuudet

text: Kirstie Alleyn näyttelemä Veronica “Ronnie” Chase johtaa alusvaateyritystään ja henkilöstöään, pääasiassa yrityksensä toimistotiloissa tapahtuvassa komediassa.


title: Tomi Leivo-Jokimäki

text: Tomi Leivo-Jokimäki (s. 23. elokuuta 1973 Pori) on entinen suomalainen jalkapalloilija. Hän oli pelipaikaltaan keskikenttäpelaaja tai oikea laitalinkki.


title: Tomi Leivo-Jokimäki

text: Leivo-Jokimäen ensimmäinen seura oli Kartanonmäen Kiri. Aikuisten sarjoissa hän aloitti uransa vuonna 1989 I divisioonassa Porin Pallo-Tovereiden joukkueessa. Porista hän siirtyi kahden Veikkausliiga-kauden jälkeen Tampereelle Tampereen Pallo-Veikkojen riveihin, jossa voitti Suomen mestaruuden vuonna 1994.


title: Tomi Leivo-Jokimäki

text: Kahden Tampereen vuoden jälkeen Leivo-Jokimäki palasi takaisin kasvattajaseuraansa. Hänen paras kautensa osui vuoteen 1996, jolloin hän pelasi kaikki FC Jazzin ottelut joukkueen voittaessa toisen Suomen mestaruutensa. Leivo-Jokimäki teki samana vuonna myös kaksi maalia UEFA Cupissa, osuen GÍ Gøtan ja Moskovan Dynamon verkkoon. Liigauransa lopetettuaan Leivo-Jokimäki pelasi vielä yhden kauden Tampereen Ilveksessä, neljä kautta Musan Salamassa Ykkösessä ja Kakkosessa sekä Someron Voiman riveissä Kolmosessa.


title: Tomi Leivo-Jokimäki

text: Vuonna 2004 uransa päättänyt Leivo-Jokimäki on työskennellyt Porissa pankkialalla. Veikkausliigassa hän pelasi yhteensä 102 ottelua, tehden niissä seitsemän maalia. Vuodesta 2010 lähtien hän on toiminut myös FC Jazzin puheenjohtajana.


title: Patagonianhiirihaukka

text: Patagonianhiirihaukka ("Buteo ventralis") on hiirihaukkojen sukuun kuuluva lintu. Sitä tavataan Se on kotoperäinen Argentiinassa ja Chilessä Patagonian Andien alarinteillä. Se on siellä harvinainen, ja joidenkin asiantuntijoiden mukaan sen määrä ei luultavasti ylitä tuhatta yksilöä, mutta määrästä ei ole tarkempaa tietoa.


title: Patagonianhiirihaukka

text: Sen elinpiiriä ovat lauhkean vyöhykkeen metsät ja arot, subtrooppiset ja trooppiset pensastot 1 200 metrin korkeuteen.


title: Pasi Sulonen

text: Pasi Sulonen (s. 20. kesäkuuta 1963 Pori) on entinen suomalainen jalkapalloilija. Hän oli pelipaikaltaan keskuspuolustaja.


title: Pasi Sulonen

text: Sulonen edusti koko pääsarjauransa ajan porilaista FC Jazzia ja tämän edeltäjää Porin Pallo-Tovereita. Veikkausliigan jälkeen hän pelasi vielä muun muassa Euran Pallossa, Pargas IF:ssä sekä Turun Tovereissa. Luotettavana puolustajana tunnettu Sulonen muistetaan myös siitä, että hän pelasi vuosina 1985–1988 sekä 1991–1997 kaikkiaan 225 ottelua pääsarjassa tekemättä yhtään maalia.


title: Pasi Sulonen

text: FC Jazzissa Sulonen saavutti SM-pronssia vuonna 1992 ja voitti Suomen mestaruuden 1996. Jazzin ensimmäisen mestaruuskauden 1993 aikana hän oli loukkaantuneena, eikä pelannut yhtään ottelua.


title: Pasi Sulonen

text: Sulosen 15 minuuttia nuorempi kaksoisveli Petri sekä serkku Seppo Sulonen ovat myös entisiä pääsarjatason jalkapalloilijoita.


title: Bert Sakmann

text: Bert Sakmann (s. 12. kesäkuuta 1942) on saksalainen lääketieteilijä, joka sai vuonna 1991 Nobelin lääketieteen palkinnon yhdessä Erwin Neherin kanssa ionikanavien toimintaa soluissa koskevasta tutkimuksesta.


title: Tainionkoski (Imatra)

text: Tainionkoski on Imatran kaupunginosa. Alueella asuu noin 1 500 asukasta.


title: Tainionkoski (Imatra)

text: Tainionkoski alkoi kehittyä teollisuustaajamaksi, kun Aktiebolaget Tornator perustettiin Wolter Ramsayn aloitteesta 7. maaliskuuta 1887. Suomen senaatti vahvisti yhtiöjärjestyksen 25. marraskuuta samana vuonna. Nimensä taajama sai Vuoksessa sijainneen Tainionkosken mukaan.


title: Tainionkoski (Imatra)

text: Vuonna 1896 Tornator alkoi voimallisesti laajeta Tainionkoskelle 1 100 000 markkaan korotetun osakepääomansa turvin perustamalla sinne lankarullatehtaan, joka aloitti 1898 Lahdesta siirrettyjen kymmenen rullasorvin varassa. Tainionkoskelle oli perustettu myös puuhiomo ja paperitehdas. Paperitehdas aloitti toimintansa 1897 Füllner ja Pusey & Jones -paperikoneilla. Tainionkoskelle perustettiin 1908 myös pergamiinipaperitehdas Pusey & Jones -paperikoneella. Tornatorin liikevaihdosta 1905 koostui lankarullista, mutta 1930-luvun alkaessa se oli enää neljä prosenttia.


title: Tainionkoski (Imatra)

text: Tornatorin laajeminen synnytti tehdasyhdyskunnan Ruokolahden kuntaan, josta alettiin suunnitella kauppalaa. Perustettavaan Imatran kauppalaan siirrettiin Ruokolahden Tainionkosken lisäksi myös Jääsken Vuoksenniska ja Imatrankoski sekä alueita Joutsenosta, koska aikaisemmin suunniteltua Enson kauppalaa ei voitu perustaa sen jäätyä Neuvostoliitolle 1944 luovutetulle alueelle.


title: Richard Roberts

text: Richard John Roberts (s. 6. syyskuuta 1943) on brittiläinen biokemisti, joka sai vuonna 1993 Nobelin lääketieteen palkinnon yhdessä Phillip Allen Sharpin kanssa geenejä koskevasta tutkimuksesta. Vuonna 2007 hänelle myönnettiin Gabor-mitali kansainvälisesti merkittävästä silmukointia koskevasta tutkimuksesta.


title: Phillip Allen Sharp

text: Phillip Allen Sharp (s. 6. kesäkuuta 1944) on yhdysvaltalainen biokemisti ja molekyylibiologi, joka sai vuonna 1993 Nobelin lääketieteen palkinnon yhdessä Richard Robertsin kanssa geenejä koskevasta tutkimuksesta.


title: Alfred Gilman

text: Alfred Goodman Gilman (1. heinäkuuta 1941 New Haven, Connecticut – 23. joulukuuta 2015 Dallas, Texas) oli yhdysvaltalainen biokemisti. Hän löysi 1970-luvulla G-proteiinit tutkiessaan solujen signaalitransduktion toimintaa, ja hän jakoi 1994 Nobelin lääketieteen palkinnon Martin Rodbellin kanssa G-proteiineja koskevasta tutkimuksestaan. Tutkimustyönsä lisäksi Gilman toimitti farmakologista oppikirjaa "The Pharmacological Basis of Therapeutics".


title: Alfred Gilman

text: Alfred Goodman Gilman syntyi New Havenissa 1941. Hänen isänsä Alfred oli Yalen yliopiston farmakologi, joka oli kirjoittanut alan merkittävimmän oppikirjan "The Pharmacological Basis of Therapeutics" (1941). Alfredin toiseksi nimeksi annettiin Goodman kirjan toisen kirjoittajan Louis S. Goodmanin mukaan.


title: Alfred Gilman

text: Alfred kasvoi White Plainsissa ja kävi koulunsa Connecticutin Watertownissa. Isänsä vaikutuksesta Alfred opiskeli Yalessa biokemiaa ja valmistui 1962.


title: Alfred Gilman

text: Valmistumisensa jälkeen Gilman työskenteli kesän Burroughs Wellcomen laboratoriossa ja julkaisi ensimmäiset kaksi tutkimuspaperiaan. Kokemus vakuutti hänet jatkamaan uraa tutkijana. Gilman suuntasi tämän jälkeen Case Western Reserve Universityyn tohtorin tutkintoa varten. Yliopistossa hän työskenteli Theodore W. Rallin alaisuudessa. Gilman tutki syklistä adenosiinimonofosfaattia (cAMP) ja kilpirauhasta, mikä oli alku pitkälle uralle syklisten adenosiinimonofosfaattien parissa.


title: Alfred Gilman

text: Gilman sai 1969 lääketieteen tutkinnon ja valmistui farmokologian tohtoriksi. Väitöskirjan jälkeistä tutkimusta Gilman teki Marshall Nirenbergin alaisuudessa National Institute of General Medical Sciencesissa. Hän oli kahden vuoden ajan Nirenbergin tutkimusavustajana, kunnes hänestä tuli 1971 Virginian yliopiston farmakologian professori.


title: Alfred Gilman

text: Gilman tutki 1970-luvulla Virgianiassa leukemiasoluja ja pyrki ymmärtämään paremmin, kuinka solun signaalitransduktio toimii. Hän huomasi, että leukemiasolut eivät vastanneet hormonien välittämään ulkoiseen signaaliin. Hän havaitsi tutkimusryhmänsä kanssa, että mutaation takia hävinnyt proteiini aiheutti hormonien kyvyttömyyden välittää signaaleita. Gilman eristi 1980 proteiinin normaaleista soluista, joilla pystyi palauttamaan solun vaurioituneen ominaisuuden. Hän kutsui sitä G-proteiiniksi, koska se sitoutuu GTP:hen eli guanosiinitrifosfaattiin.


title: Alfred Gilman

text: Gilmanista tuli 1981 University of Texas Southwesternin farmakologian laitoksen johtaja. Hän jatkoi siellä solututkimustaan. Vuonna 2004 hänet nimettiin Texas Southwestern -yliopiston lääketieteellisen koulun dekaaniksi ja 2006 akateemisten asioiden varapuheenjohtajaksi ja provostiksi.


title: Alfred Gilman

text: Vuosina 1980, 1985 ja 1990 Gilman oli oppikirja "The Pharmacological Basis of Therapeuticsin" päätoimittaja. Sitä oli ensin julkaissut hänen isänsä.


title: Alfred Gilman

text: Eläkkeelle Gilman jäi vuonna 2009, jolloin hänestä tuli valtion Cancer Prevention and Research Institute of Texas -instituutin johtava tieteellinen virkamies. Hän sai valtuudet käyttää kolme miljardia dollaria kymmenessä vuodessa syöpätutkimukseen ja syöpää ehkäiseviin ohjelmiin. Gilman erosi tehtävästään 2012 ja kritisoi avustusten antamiseen liittyviä taloudellisia ja poliittisia syitä.


title: Alfred Gilman

text: Gilman kuoli haimasyöpään 74-vuotiaana vuonna 2015.


title: Alfred Gilman

text: Gilman meni naimisiin vuonna 1963 ja sai kolme lasta.


title: Alfred Gilman

text: Gilman jakoi vuonna 1994 Nobelin lääketieteen palkinnon Martin Rodbellin kanssa. Nobel-säätiön mukaan palkinto tuli G-proteiinien löytämisestä ja niiden solujen signaalitransduktioon liittyvän merkityksen havaitsemisesta. Gilman sai myös muun muassa vuonna 1989 Albert Lasker -palkinnon lääketieteellisestä perustutkimustyöstä ja Louisa Gross Horwitz -palkinnon. Hänet valittiin 1986 National Academy of Sciencesiin.


title: Alfred Gilman

text: GTP:n ja G-proteiinin löytämiset vaikuttivat tutkijoiden käsitykseen siitä, miten hormonit hallinnoivat solujen toimintoja. G-proteiiniin liittynyt tutkimus antoi perusteita solun viestinnän tuntemiseen. Tutkimus on myös auttanut kehittämään monia lääkkeitä, jotka kohdistuvat suoraan G-proteiinien kanssa toimiviin reseptoreihin.


title: Valeri Iordan

text: Valeri Iordan (, s. 14. helmikuuta 1992) on venäläinen keihäänheittäjä.


title: Valeri Iordan

text: Iordan heitti 17. toukokuuta 2009 alle 18-vuotiaiden maailmanennätyksen 700 gramman keihäällä 83,02. Hän sijoittui samana vuonna yhdeksänneksi Bressanonen alle 18-vuotiaiden MM-kilpailuissa 2009 ja voitti kultaa Euroopan nuorten olympiafestivaaleilla Tampereella tuloksella 75,59. Tallinnan alle 20-vuotiaiden EM-kilpailuissa 2011 hän oli viides.


title: Valeri Iordan

text: Iordan sai hopeaa Helsingin EM-kilpailuissa 2012 ennätyksellään 83,23.


title: Edward Lewis

text: Edward B. Lewis (20. toukokuuta 1918 Wilkes-Barre, Pennsylvania – 21. heinäkuuta 2004 Pasadena, Kalifornia) oli yhdysvaltalainen tutkija, joka sai vuonna 1995 Nobelin lääketieteen palkinnon yhdessä Christiane Nüsslein-Volhardin ja Eric Wieschausin kanssa geeneihin ja sikiön kehitykseen liittyvästä tutkimuksesta.


title: Eric Wieschaus

text: Eric F. Wieschaus (s. 8. kesäkuuta 1947) on yhdysvaltalainen tutkija, joka sai vuonna 1995 Nobelin lääketieteen palkinnon yhdessä Christiane Nüsslein-Volhardin ja Edward Lewisin kanssa alkionkehityksen geneettisen kontrollin tutkimuksesta.


title: Rolf Zinkernagel

text: Rolf M. Zinkernagel (s. 6. tammikuuta 1944) on sveitsiläinen tutkija, joka sai vuonna 1996 Nobelin lääketieteen palkinnon yhdessä Peter Dohertyn kanssa immuunijärjestelmään liittyvistä tutkimuksistaan.


title: Stanley Prusiner

text: Stanley B. Prusiner (s. 28. toukokuuta 1942) on yhdysvaltalainen neurologi ja biokemisti, joka sai vuonna 1997 Nobelin lääketieteen palkinnon prioneita koskevasta tutkimuksesta.


title: Louis J. Ignarro

text: Louis J. Ignarro (s. 31. toukokuuta 1941) on yhdysvaltalainen tutkija, joka sai vuonna 1998 Nobelin lääketieteen palkinnon yhdessä Ferid Muradin ja Robert F. Furchgottin kanssa typpioksidiin liittyvästä tutkimuksesta.


title: Eugenijus Bartulis

text: Eugenijus Bartulis (s. 7. joulukuuta 1949 Kaunas) on liettualainen roomalaiskatolinen piispa. Hänet vihittiin papiksi 30. toukokuuta 1976 ja nimitettiin 28. toukokuuta 1997 Šiauliain hiippakunnan johtoon. Piispaksi konsekroinnin suoritti 29. kesäkuuta Sigitas Tamkevicius, jota avustivat Audrys Juozas Bačkis ja Vladas Michelevičius.


title: Eugenijus Bartulis

text: 25. marraskuuta 2000 Bartulis sai lisäksi nimityksen Liettuan sotilaspiispaksi, jona hän toimi, kunnes erosi 19. kesäkuuta 2010. Hän on jatkanut toimintaansa Šiauliain piispana.


title: St Catherine’s College (Oxford)

text: St Catherine’s College on yksi Oxfordin yliopiston 38 collegesta. Se perustettiin vuonna 1962.


title: St Catherine’s College (Oxford)

text: Collegea edelsi vuonna 1868 perustettu, nimellä St Catharine’s Club tunnettu instituutio, jonka tarkoituksena oli mahdollistaa opinnot Oxfordissa niille opiskelijoille, joilla ei ollut varaa opiskella college-järjestelmän puitteissa. Vuonna 1919 sovittiin, että nimen kirjoitusasu on St Catherine’s Club, mahdollisesti erotukseksi Cambridgen yliopiston lähes samannimisestä collegesta. Instituution nimi oli St Catherine’s Society vuodesta 1931.


title: St Catherine’s College (Oxford)

text: Tanskalaisen arkkitehdin Arne Jacobsenin valinta collegen ensimmäisten rakennusten suunnittelijaksi herätti keskustelua. Vuonna 1974 St Catherine’s College oli niiden viiden ensimmäisen Oxfordin collegen joukossa, jotka alkoivat hyväksyä sekä nais- että miesopiskelijoita. Vuoteen 1978 mennessä St Catherine’s College oli kasvanut Oxfordin collegeista suurimmaksi.


title: St Catherine’s College (Oxford)

text: College on nimetty Pyhän Katariina Aleksandrialaisen mukaan.


title: Hiusanalyysi

text:
Hiusanalyysi on toimenpide, jossa henkilöltä leikataan hiuksia ja niistä analysoidaan kehon hivenaineiden määrää: onko tiettyä hivenainetta sopivasti vai onko vajetta tai onko enemmän kuin on suositeltavaa. Testi analysoi myös mahdollisia myrkkyjä, esimerkiksi uraania.
Menetelmän luotettavuudesta on kiistelty.


title: Vaaleatähkämunkki

text: Vaaleatähkämunkki ("Phyteuma spicatum") on monivuotinen laji tähkämunkkien suvussa. Sitä esiintyy Keski-Euroopassa ja lajia viljellään myös koristekasvina. Vaaleatähkämunkin kukinto on kukinnan aikana yli kymmensenttiseksi pidentyvä latvatähkä. Pitkätorviset teriöt ovat tavallisesti vaalean kellanvihreästä lähes valkoiseen, harvoin sinertäviä.


title: Täplänouto

text: Täplänouto ("Tuberaria guttata") on päivännoutokasveihin kuuluva laji, jota esiintyy Euroopassa erityisesti Välimeren alueella. Se on yksivuotinen matala ruoho, jonka kukkien terälehdet ovat keltaiset ja tyveltä usein tummat.


title: Moskiittokukka

text: Moskiittokukka ("Lopezia racemosa") on horsmakasveihin kuuluva laji, jota esiintyy Meksikossa ja muualla Keski-Amerikassa. Sitä käytetään koristekasvina. Se on lyhytikäinen monivuotinen ruoho, jonka korkeus on enintään 1,5 metriä. Kukassa on neljä punertavaa verholehteä ja neljä punaiseen kirjavaa terälehteä.


title: Vesirusolehti

text: Vesirusolehti ("Ludwigia repens") on horsmakasveihin kuuluva laji, jota esiintyy eteläisessä Pohjois-Amerikassa ja pohjoisessa Etelä-Amerikassa. Sitä käytetään akvaariokasvina. Sen varsi on enintään 50 senttimetrinen ja juurehtii nivelistä.


title: Kolmikärjen Veljeskunta

text: Kolmikärjen Veljeskunta on CMX:n vuonna 2012 julkaistu neljän LP-levyn kokoelma-albumi. Se sisältää yhtyeen kaksi ensimmäistä albumia "Kolmikärjen" ja "Veljeskunnan" sekä "Johannes Kastaja"-, "Raivo"-, "Tanssitauti"- ja "Musiikin ystävälliset kasvot" -EP:t.


title: Kolmikärjen Veljeskunta

text: Boksi julkaistiin mustavinyylisen ”peruspainoksen” lisäksi 300:n kappaleen valkovinyylisenä sekä 200:n kappaleen kultavinyylisenä painoksena. Kultavinyylinen painos sisältää ennenjulkaisemattomien kuvien kollaasin, jossa on Pekka Kanniaisen, Kimmo Suomalaisen, Janne Halmkronan, Timo Rasion, Pasi Isometsän ja A. W. Yrjänän nimikirjoitukset.


title: Kolmikärjen Veljeskunta

text: Boksia ei ole saatavana CD-muodossa, mutta samaan aikaan sen julkaisun kanssa Bad Vugum otti uusintapainokset "Kolmikärjen" ja "Veljeskunnan" GOLD-versioista.


title: Kolmikärjen Veljeskunta

text: Albumi nousi Suomen virallisen listan sijalle 30.


title: Asemetalli

text: Asemetalli, tunnetaan myös punaisena messinkinä, on yksi pronssin variaatioista – kuparin, tinan ja sinkin seos. Asemetalia käytettiin nimensä mukaisesti alun perin aseiden valmistamiseen, kunnes se korvattiin teräksellä. Asemetalli valastuu, sekä työstyy hyvin, ja on myös erittäin vastustuskykyinen sekä höyrylle että suolavedelle. Tämän vuoksi sitä käytetäänkin höyryllisten ja hydraylisten valutavaroiden, venttiileiden, hammaspyörien ja muiden pienten mekaanisten osien valmistamiseen.


title: Asemetalli

text: Asemetallista voidaan puhua myös värinä, asemetallin harmaana (engl. "Gunmetal grey"). Tällä tarkoitetaan kiillotettua tumman harmaata väriä.


title: Sebastiano Dho

text: Sebastiano Dho (s. 16. toukokuuta 1935 Frabosa Soprana) on italialainen roomalaiskatolinen piispa. Hänet vihittiin papiksi 29. kesäkuuta 1958 ja nimitettiin Saluzzon hiippakunnan johtoon 5. heinäkuuta 1986. Piispaksi konsekroinnin suoritti 24. elokuuta Anastasio Alberto Ballestrero, jota avustivat Massimo Giustetti ja Giulio Einaudi.


title: Sebastiano Dho

text: 3. heinäkuuta 1993 Dho sai nimityksen Alban (Pompea) piispaksi, jonka virkaan hänet asetettiin 11. syyskuuta. Hän jäi eläkkeelle 28. kesäkuuta 2010.


title: Władysław Ziółek

text: Władysław Ziółek (s. 22. kesäkuuta 1935) on puolalainen roomalaiskatolinen arkkipiispa. Hänet vihki papiksi Łódźin hiippakuntaan Józef Gawlina 13. heinäkuuta 1958, ja hänet nimitettiin sen vihkipiispaksi ja Risiniumin titulaaripiispaksi 12. maaliskuuta 1980. Piispaksi konsekroinnin suoritti 4. toukokuuta Józef Rozwadowski, jota avustivat Jan-Wawrzyniec Kulik ja Bogdan Bejze.


title: Władysław Ziółek

text: 24. tammikuuta 1986 Ziółek sai nimityksen Łódźin piispaksi, ja 25. maaliskuuta 1992 hänet nimitettiin sen arkkipiispaksi. Hän jäi eläkkeelle 11. heinäkuuta 2012.


title: Luis Morgan Casey

text: Luis Morgan Casey (s. 23. kesäkuuta 1935 Portageville, Missouri) on yhdysvaltalainen roomalaiskatolinen piispa. Hänet vihittiin papiksi Saint Louisin arkkihiippakuntaan 7. huhtikuuta 1962. Hänet nimitettiin La Pazin arkkihiippakunnan vihkipiispaksi Boliviaan ja Mibiarcan titulaaripiispaksi 3. marraskuuta 1983. Piispaksi konsekroinnin suoritti 28. tammikuuta 1984 Alfio Rapisarda, jota avustivat Jorge Manrique Hurtado ja John Lawrence May.


title: Luis Morgan Casey

text: 18. tammikuuta 1988 Casey sai nimityksen Pandon apostoliseksi vikaariksi Boliviassa.


title: Bellino Giusto Ghirard

text: Bellino Giusto Ghirard (22. toukokuuta 1935 Seyches – 26. heinäkuuta 2013) oli ranskalainen roomalaiskatolinen piispa. Hänet vihittiin papiksi Agenin hiippakuntaan 30. kesäkuuta 1962 ja nimitettiin Rodezin(–Vabresin) hiippakunnan koadjuuttoripiispaksi 25. huhtikuuta 1990. Piispaksi vihkiminen seurasi 17. kesäkuuta. Pääkonsekraattorina toimi Roger Joseph Bourrat, jota avustivat Sabin-Marie Saint-Gaudens ja Pierre Étienne Louis Eyt.


title: Bellino Giusto Ghirard

text: 1. kesäkuuta 1991 Ghirardista tuli Rodezin piispa. Hän jäi eläkkeelle 2. huhtikuuta 2011.


title: Walter William Curtis

text: Walter William Curtis (3. toukokuuta 1913 Jersey City, New Jersey – 18. lokakuuta 1997) oli yhdysvaltalainen roomalaiskatolinen piispa. Hänet vihittiin papiksi Newarkiin 8. joulukuuta 1937 ja nimitettiin sen vihkipiispaksi sekä Bisican titulaaripiispaksi 27. kesäkuuta 1957. Piispaksi konsekroinnin suoritti 24. syyskuuta Thomas Aloysius Boland, jota avustivat James Aloysius McNulty ja George William Ahr.


title: Walter William Curtis

text: Curtis osallistui Vatikaanin toiseen kirkolliskokoukseen. Hän toimi hiippakuntansa johdossa, kunnes jäi eläkkeelle 28. kesäkuuta 1988.


title: Dan Spang

text: Dan Spang (s. 16. elokuuta 1983 Winchester, Massachusetts, Yhdysvallat) on yhdysvaltalais-italialainen jääkiekkopuolustaja, joka pelaa Iso-Britannian EIHL-liigan Nottingham Panthersissa. Eliteprospects.com -sivuston Ulf Anderssonin mukaan hän on pelityyliltään kahden suunnan puolustaja, joka on monipuolinnen, hyvä luistelemaan ja tasainen suorittaja. Andersson luonnehtii Spangia käyttökelpoiseksi ylivoimapelaajaksi hänen pelinrakennustaitojensa ansiosta. Spang on pelannut urallaan Euroopassa myös Saksassa, Suomessa, Ruotsissa, Venäjällä ja Tšekissä.


title: Dan Spang

text: Spang kävi high schoolin kotikaupungissaan Winchesterissä. Hän voitti Massachusettsin paikallisen high school -sarjan mestaruuden keväällä 2000. Spangin toinen kausi jäi siellä kuitenkin lyhyeksi päävamman takia, joka tuli auto-onnettomuudessa lokakuussa 2001. San Jose Sharks varasi hänet toisella kierroksella 52. pelaajana . Tämän jälkeen Spang kävi vuodet 2002–2006 Bostonin yliopistoa. Hän oli viimeisellä kaudellaan 2005–2006 joukkueensa tehokkain puolustaja tehoilla 9+22=31. Spang voitti kauden päätteeksi Hockey Eastin mestaruuden ja valittiin sarjan ensimmäiseen tähdistökentälliseen. Hän pelasi keväällä 2006 myös kahdeksan AHL-ottelua San Jose Sharksin farmijoukkue Cleveland Baronsissa.


title: Dan Spang

text: Kaudeksi 2006–2007 Spang siirtyi San Jose Sharksin organisaatioon. Hän nousi heti tulokaskaudellaan sen uuden farmijoukkue Worcester Sharksin varakapteeniksi. Spang teki Worcesterissa ensimmäisellä kaudellaan 48 runkosarjaottelussa tehot 4+21=25. Kahden siellä vietetyn kauden jälkeen hän siirtyi Calgary Flamesin farmijoukkue Quad City Flamesiin, AHL:ään. Spang siirtyi kesken kauden Columbus Blue Jacketsin farmijoukkue Syracuse Crunchiin, mutta hän pelasi kautensa loppuun kuitenkin ECHL-joukkue Las Vegas Wranglersissa. Hän oli ECHL:n kevään 20009 pudotuspelien tehokkain puolustaja tehoilla 5+10=15 South Carolina Stingraysin Zach Tarkirin ja Florida Everbladesin Peter Metcalfin kanssa.


title: Dan Spang

text: Kaudeksi 2009–2010 Spang siirtyi Eurooppaan ja Saksan DEL-liigassa pelaavaan Nürnberg Ice Tigersiin. Kaudeksi 2010–2011 hän siirtyi Dallas Starsin farmijoukkue Texas Starsiin. Hän oli tehoilla 10+27=37 joukkueen tehokkain puolustaja. Spang teki toukokuussa 2011 sopimuksen Ruotsin Elitserienin nousijajoukkue Växjö Lakersin kanssa, mutta hän teki kesäkuussa kuitenkin uuden, vuoden mittaisen ja kaksisuuntaisen sopimuksen Dallas Starsin kanssa. Spang pelasi myös toisen kauden kokonaan farmissa.


title: Dan Spang

text: Elokuussa 2012 Spang teki vuoden mittaisen sopimuksen SM-liigajoukkue Hämeenlinnan Pallokerhon kanssa. Hän oli tehoilla 3+13=16 joukkueen tehokkain puolustaja Aleksi Laakson kanssa, kunnes Spang siirtyi tammikuussa 2013 loppukauden 2012–2013 kattavalla sopimuksella Elitserien-joukkue HV71:n riveihin.


title: Dan Spang

text: Kaudeksi 2013–2014 Spang teki sopimuksen SHL:n (ent. Elitserien) nousijajoukkue Leksands IF:n kanssa. Hän ei kuitenkaan vastannut harjoituskaudella häneen kohdistuneita joukkueen seurajohdon odotuksia ja Spang näin ollen lähti Leksandista jo ennen kauden alkua. Marraskuussa 2013 hän palasi SM-liigaan tehtyään loppukauden kattavan sopimuksen Saimaan Pallon kanssa. Spang jakoi kymmenellä syötöllään kevään 2014 pudotuspelien syöttöpörssin voiton Kärppien Mika Pyörälän kanssa sekä SaiPan sisäisen tehotilaston voiton Per Savilahti-Naganderin kanssa lukemalla +7.


title: Dan Spang

text: Spang siirtyi kaudeksi 2014–2015 kaksivuotisella sopimuksella Oulun Kärppiin. Hän ei kuitenkaan täysin sopeutunut joukkueen pelitapaan ja jäi ratkaisupeleissä kokoonpanon ulkopuolelle. Spang voitti kauden päätteeksi Suomenmestaruuden. Hän ei kauden jälkeen kuulunut enää Kärppien suunnitelmiin ja Spangille etsittiin uutta seuraa, kunnes hän teki elokuussa 2015 vuoden mittaisen sopimuksen KHL-joukkue Torpedo Nižni Novgorodin kanssa.


title: Dan Spang

text: Spang ehti pelata Torpedossa kaudella 2015–2016 11 ottelua, kunnes hänen sopimuksensa purettiin syyskuun 2015 lopulla. Noin viikkoa myöhemmin lokakuussa Spang siirtyi loppukauden sopimuksella Tšekin Extraligassa pelaavaan HC Kometa Brnoon. Hän pelasi siellä kahdeksan ottelua, kunnes Spang sopimus purettiin joulukuussa. Joulun jälkeen hän siirtyi vahvistamaan sveitsiläisseura HC Luganoa Spengler Cupiin. Joukkuetta vahvisti turnauksen ajan myös Spangille SM-liigasta tuttu puolustajapari Ryan Glenn. Lugano eteni turnauksen finaaliin, mutta hävisi kuitenkin Kanadalle lukemin 4–3. Tammikuussa 2016 hän siirtyi loppukaudeksi Saksan DEL-liigan Hamburg Freezersiin.


title: Dan Spang

text: Kaudeksi 2016–2017 Spang siirtyi vuoden mittaisella sopimuksella Iso-Britannian EIHL-liigan Nottingham Panthersiin.


title: Carl Kämp

text: Carl Wilhelm Kämp (2. heinäkuuta 1848 Tuusula – 26. marraskuuta 1889 Helsinki) oli suomalainen ravintoloitsija, joka muistetaan parhaiten Helsinkiin perustamastaan hotelli Kämpistä.


title: Carl Kämp

text: Kämpin vanhemmat olivat Johan Magnus Kempe ja Maria Sofia Blomster, jotka ilmeisesi edustivat vaatimatonta taustaa. Kämp työskenteli aluksi tarjoilijana ja kassanhoitajana useissa Helsingin tunnetuissa ravintoloissa, kunnes hän sai vuonna 1872 uudessa teatteritalossa (nyk. Svenska Teatern) sijainneen ravintola Oopperakellarin vuokrattua itselleen viiden vuoden määräajaksi. Vuodesta 1874 hän johti myös Kaivopuiston Kaivohuonetta. Suomessa käytettiin ensimmäisen kerran sähkövaloa vuonna 1878, kun Kämp antoi valaista ravintolan puutarhan kahden kuukauden ajan sähköllä.


title: Carl Kämp

text: Menestyttyään ravintoloitsijana Kämp päätti perustaa itse oman ravintolan ja hotellin. Hän osti vuonna 1884 Kluuvikatu 1:n tontin kultaseppä Carl Fridolf Ekholmilta 180 000 markan hinnalla ja palkkasi arkkitehti Theodor Höijerin suunnittelemaan viisikerroksisen rakennuksen. Koska senaatti ei myöntänyt tarpeeksi lainaa, Kämpillä ei kuitenkaan ollut varaa maksaa mittavia rakennuskustannuksia loppuun. Rahoittajaksi tuli liikemies Fredrik Wilhelm Grönqvist, joka oli hieman aiemmin rakentanut kadun vastakkaiselle puolelle mahtavan Grönqvistin talon. Kämp sai vuokrata hotellin ensimmäisen 20 vuoden ajaksi. Ensiluokkainen ja aikanaan moderni hotelli avattiin marraskuun alussa 1887, mutta Kämp ehti johtaa sitä vain kaksi vuotta ennen sydänhalvauksen aiheuttamaa ennenaikaista kuolemaansa.


title: Carl Kämp

text: Kämp oli vuodesta 1873 naimisissa Maria Dorothea Elise Mossin kanssa, joka jatkoi Hotel Kämpin toimintaa hänen kuoltuaan. Taloudellisten vaikeuksien vuoksi hänen oli kuitenkin luovuttava siitä jo 1890.


title: Soreahiirihaukka

text: Soreahiirihaukka ("Rupornis magnirostris") on pienikokoinen omaan "Rupornis"-sukuun kuuluva haukkalaji. Sitä tavataan Amerikassa Yhdysvalloista Argentiinaan ulottuvalla alueella. Soreahiirihaukat munivat vuosittain kaksi munaa, ja molemmat vanhemmat osallistuvat poikasten hoitoon. Laji käyttää vaihtelevaa ravintoa hyönteisistä pieniin nisäkkäisiin. Soreahiirihaukkoja on alle 10 000 sukukypsää yksilöä. Soreahiirihaukan tyypillinen ääni on kovaääninen, kimeä ja venytetty huuto.


title: Soreahiirihaukka

text: Soreahiirihaukan ruumiinpituus on 33–41 senttimetriä ja siipien kärkiväli noin 75 senttimetriä. Aikuinen koiras painaa noin 250 grammaa ja naaras 300 grammaa.


title: Soreahiirihaukka

text: Soreahiirihaukan jalat ovat oranssit. Vatsa on vaalea, rinta raidallinen ruskean ja harmaan väreissä. Nokka on ruskea ja nokan ympärys oranssi. Silmien pupillit ovat ruskeat ja muu osa oranssia. Pää ja niska ovat kastanjanruskeat. Pyrstö on tummanruskea.


title: Soreahiirihaukka

text: Soreahiirihaukka elää Etelä- ja Väli-Amerikassa. Sitä on tavattu Argentiinassa, Belizessä, Brasiliassa, Kolumbiassa, Costa Ricassa, Ecuadorissa, El Salvadorissa, Guatemalassa, Hondurasissa, Meksikossa, Paraguayssa, Perussa, Yhdysvalloissa ja Uruguayssa.


title: Soreahiirihaukka

text: Laji elää puoliavoimilla alueilla, kuten metsien laitamilla, tienvarsilla ja viljelyksillä. Laji välttelee sekä tiheitä metsiä että laajoja avoimia tai puuttomia alueita.


title: Soreahiirihaukka

text: Soreahiirihaukka rakentaa pesänsä puuhun. Pesä on koottu oksista ja vuorattu puunkuorilla ja sammalella, ja sen halkaisija on yleensä 45 x 20 senttimetriä. Naaras munii pesään kaksi vaaleaa, noin 35 gramman painoista munaa. Molemmat vanhemmat osallistuvat poikasten hoitoon, sillä naaras hautoo ja koiras hankkii ravintoa. Poikaset lähtevät pesästä hieman alle 40 vuorokauden ikäisinä. Soreahiirihaukka rakentaa joka vuosi uuden pesän.


title: Soreahiirihaukka

text: Soreahiirihaukan ruokavalio on hyvin vaihteleva. Se syö usein hyönteisiä, matelijoita kuten liskoja ja käärmeitä, pieniä nisäkkäitä kuten jyrsijöitä ja joskus lintuja ja kaloja.


title: Soreahiirihaukka

text: Soreahiirihaukka saalistaa väijymällä melko matalalla oksalla, josta se saaliin havaittuaan syöksyy alas nappaamaan saaliin. Haukka osaa hyödyntää myös metsäpaloja saalistuksessaan.


title: Soreahiirihaukka

text: Soreahiirihaukka on yleisesti luokiteltu hiirihaukkojen sukuun. Se on kuitenkin 2000-luvun tutkimusten perusteella sijoitettu omaan "Rupornis"-sukuunsa, eikä sillä tiedetä olevan selviä lähisukulaisia. Soreahiirihaukka on edelleen jaettu 12 alalajiin, mutta joidenkin tutkijoiden mukaan lajilla olisi useampikin alalajeja.


title: Kristýna Plíšková

text: Kristýna Plíšková (s. 21. maaliskuuta 1992 Louny) on tšekkiläinen tennispelaaja. Parhaimmillaan hän on ollut kaksinpelissä WTA-listan sijalla 35 heinäkuussa 2017 ja nelinpelissä sijalla 51 syyskuussa 2014. Hän on voittanut urallaan yhden WTA-turnauksen kaksinpelissä ja kolme WTA-turnausta nelinpelissä.


title: Kristýna Plíšková

text: Junioriurallaan Plíšková voitti vuoden 2010 Wimbledonin tyttöjen kaksinpelin. Juniorirankingissa hän oli parhaimmillaan neljäntenä.


title: Kristýna Plíšková

text: Grand Slam -turnauksen pääsarjassa Plíšková pelasi ensimmäisen kerran Wimbledonissa 2011, häviten ensimmäisen ottelunsa. Seuraavana vuonna hän pääsi turnauksessa toiselle kierrokselle. Yhdysvaltain avoimissa hän pääsi myös toiselle kierrokselle.


title: Kristýna Plíšková

text: Hänen kaksoissiskonsa Karolína on myös tennispelaaja.


title: Karolína Plíšková

text: Karolína Plíšková (s. 21. maaliskuuta 1992 Louny) on tšekkiläinen tennispelaaja. Parhaimmillaan hän on ollut kaksinpelissä WTA-listan sijalla ykkösenä heinäkuussa 2017 ja nelinpelissä sijalla 11 lokakuussa 2016. Hän on voittanut urallaan 12 WTA-turnausta kaksinpelissä ja viisi nelinpelissä. Hänen kaksoissiskonsa Kristýna on myös tennispelaaja.


title: Karolína Plíšková

text: Junioriurallaan Plíšková voitti vuoden 2010 Australian avointen tyttöjen kaksinpelin. Juniorirankingissa hän oli parhaimmillaan seitsemäntenä.


title: Karolína Plíšková

text: Grand Slam -turnauksen pääsarjassa Plíšková pelasi ensimmäisen kerran Ranskan avoimissa 2012, häviten ensimmäisen ottelunsa. Myös Wimbledonissa 2012 hän hävisi ensimmäisellä kierroksella. Helmikuussa 2013 Plíšková saavutti ensimmäisen WTA-turnausvoittonsa kaksinpelissä voitettuaan Kuala Lumpurin turnauksen. Grand Slam -turnauksesa Plíšková pääsi ensimmäistä kierrosta pidemmälle ensimmäisen kerran Wimbledonissa 2013, jossa hän voitti Nadja Petrovan. Vuonna 2014 Plíšková voitti Linzin ja Soulin turnaukset. Yhdysvaltain avoimissa 2014 hän pääsi kolmannelle kierrokselle voitettuaan toisella kierroksella Ana Ivanovićin. Kolmannella kierroksella hän hävisi Casey Dellacqualle. Myös Australian avoimissa 2015 Plíšková eteni kolmannelle kierrokselle. Hän saavutti Prahassa turnausvoiton. Vuonna 2016 hän pääsi Australian avoimissa kolmannelle kierrokselle ja Ranskan avoimissa hänen pelinsä päättyivät avauskierroksen tappioon. Kesäkuussa pelatussa Nottinghamin turnauksessa hän saavutti turnausvoiton. Wimbledonissa hän pääsi toiselle kierrokselle. Elokuussa Cincinnatissa Plíšková saavutti uransa kuudennen kaksinpelin turnausvoiton. Yhdysvaltain avoimissa Pliskova eteni loppuotteluun asti, jossa hävisi Angelique Kerberille.


title: Kleineh

text: Kleineh voi tarkoittaa ainakin seuraavia:


title: Suomen saksalainen seurakunta

text: Suomen saksalainen evankelis-luterilainen seurakunta () on Suomen saksankielisen väestön oma seurakunta, joka on osa Suomen evankelis-luterilaista kirkkoa. Se syntyi nykyisessä muodossaan vuonna 1990, kun 1858 perustettu Helsingin saksalainen seurakunta ja 1927 perustettu Turun saksalainen seurakunta yhdistettiin. Helsingin ja Turun lisäksi seurakunnalla on saksankielisiä seurakuntaryhmiä 18 paikkakunnalla ympäri Suomen.


title: Suomen saksalainen seurakunta

text: Säädösperusta seurakunnalle on kirkkolain 3. luvun 5 § alku "Seurakunnat ovat suomenkielisiä tai ruotsinkielisiä taikka kaksikielisiä, jollei seurakunnan kielestä tai siihen liittyvistä muista jäsenyysedellytyksistä seurakuntaa perustettaessa tai muutoin erikseen muuta määrätä."


title: Suomen saksalainen seurakunta

text: Saksalaisen väestön ansiosta Viipurissa toimi Viipurin saksalainen seurakunta jo 1743–1949. Nykyisen saksalaisen seurakunnan katsotaan kuitenkin syntyneen, kun Helsingin saksalainen seurakunta perustettiin keisari Aleksanteri II:n antamalla asetuksella 6. elokuuta 1858. Hankkeeseen myötävaikutti baltiansaksalaista alkuperää ollut Suomen kenraalikuvernööri Fredrik Vilhelm von Berg. Seurakunnan oma kirkko eli Helsingin Saksalainen kirkko vihittiin 1864. Saksalainen seurakunta on vuodesta 1923 alkaen kuulunut ruotsinkieliseen Porvoon hiippakuntaan. Nykyään seurakuntaan kuuluu noin 3000 jäsentä.


title: Piwik

text: Piwik on kävijäseurantaohjelmisto, joka on kirjoitettu PHP-ohjelmointikielellä ja pohjautuu MySQL-tietokantaan. Se on käytössä noin 350 000 sivustolla, ja se on käännetty 35 kielelle. Piwik on avoimen lähdekoodin projekti, ja sitä levitetään GPL:n version 3 alla.


title: Piwik

text: Piwik tallentaa kävijätiedot paikallisesti MySQL-tietokantaan, joka edesauttaa sitä, että sivustojen kävijätietoja ei lähetetä kolmansille osapuolille. Piwikissä on myös ominaisuuksia, jotka helpottavat käyttäjien anonymisointia (esimerkiksi käyttäjien IP-osoitteet voidaan tarvittaessa peittää), ja käyttäjät voivat helposti kieltää seurannan. Piwik tukee myös uusien selainten Do Not Track -asetusta. Tietosuojaominaisuuksiensa ansiosta Piwikillä on merkittävä markkinaosuus (13%) Saksassa.


title: Elokuvavuosi 2013

text: Elokuvavuosi 2013 käsittelee vuoden 2013 aikana ensi-iltansa saaneita elokuvia ja elokuvamaailman merkittäviä tapahtumia.


title: Kuumailmapuhallin

text: Kuumailmapuhallin on puhallin jolla voi puhaltaa kuumaa ilmaa. Lämpötila on yleensä säädettävissä.


title: Kuumailmapuhallin

text: Sovelluksia:


title: Samantha Crawford

text: Samantha Crawford (s. 18. helmikuuta 1995 Atlanta, Georgia, Yhdysvallat) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 104 huhtikuussa 2016. Hän on voittanut urallaan yhden ITF-turnauksen kaksinpelissä ja viisi ITF-turnausta nelinpelissä.


title: Samantha Crawford

text: Vuonna 2012 Crawford pääsi ensimmäistä kertaa mukaan Grand Slam -turnauksen pääsarjaan Yhdysvaltain avoimissa selvitettyään karsinnat. Hän hävisi turnauksen ensimmäisellä kierroksella Laura Robsonille. Hän voitti kuitenkin tyttöjen kaksinpeliturnauksen, päihittäen loppuottelussa Viron Anett Kontaveitin.


title: Hakaja

text: Hakaja () on kylä Leningradin alueen Jaaman piirin Laukaansuun kunnassa Venäjällä. Se sijaitsee Kurkolanniemen länsiosassa Narvanlahden rannalla 13 kilometriä Laukaansuusta länteen. Vuonna 2010 kylässä oli 16 asukasta.


title: Hakaja

text: Ivangorodin Petrovskin pogostaan kuulunut kylä mainitaan ensimmäisen kerran Novgorodin Šelonin viidenneksen verokirjassa vuonna 1571 nimellä "Akui" ja uudelleen ruotsalaisajan alussa vuosina 1618–1623 laaditussa verokirjassa muodossa "Akaia". Sen nimi on lyhentymä puronnimestä "Hakaoja".


title: Hakaja

text: Vuonna 1848 Hakajassa asui 51 inkerinsuomalaista, jotka kuuluivat Kosemkinan luterilaiseen seurakuntaan. Kylän talonpojat olivat vuodesta 1797 lähtien Iittovan kartanon maaorjia. Kartanon omistanut kreivi Karl Robert von Nesselrode luovutti heidät vuonna 1848 velkojensa korvauksena valtiolle. Vuonna 1862 Hakajassa oli seitsemän taloa ja 69 asukasta. Kylän sukuja olivat Lohi, Marinen, Sippola ja Yllö. Vuonna 1899 Hakaja kuului kyläkuntana Narvusin volostiin. Sen 135 asukasta olivat kaikki luterilaisia suomalaisia. Kylän pääelinkeino oli kalastus. Siellä oli vuonna 1888 rakennettu rukoushuone, joka suljettiin 1930-luvulla. Vuonna 1897 avattiin semstvon koulu ja vuonna 1909 osuuskauppa.


title: Hakaja

text: Venäjän vallankumouksen jälkeen Hakaja muodosti Narvusin volostiin kuuluneen kyläneuvoston. Vuodesta 1924 lähtien se kuului Konnun kyläneuvostoon. Vuonna 1939 kylässä oli 195 asukasta. Toisen maailmansodan aikana saksalaiset siirsivät kylän asukkaat Suomeen. Neuvostoliittoon palattuaan heidät karkotettiin sisä-Venäjälle. Ensimmäiset hakajalaiset pääsivät takaisin kotikyläänsä 1950-luvulla. Vuonna 1958 kylässä oli 55 asukasta.


title: Hakaja

text: Nykyään Hakaja on vain muutaman vakituisen asukkaan kylä, mutta kesäisin sen väkiluku kasvaa moninkertaiseksi. Ainakin 1990-luvulla kylässä puhuttiin vielä suomea. Kurkolanniemeä kiertävän mukulakivitien varrella sijaitsevalla hautausmaalla on Stalinin vainoissa menehtyneiden inkeriläisten muistomerkki. Hakajan tienhaarassa on rajavartiosto.


title: Levitysvaunu

text: Levitysvaunu on vaunu jolla voi levittää kalkkia, lannoitetta, hienoa hiekkaa, siemeniä tms. Levitysvaunuja on pieniä käsin työnnettäviä mutta myös isoja traktorilla perässä vedettäviä.


title: Hamala

text: Hamala () on entinen kylä Leningradin alueen Jaaman piirin Laukaansuun kunnassa Venäjällä. Se sijaitsi Kurkolanniemen keskellä Valkeajärven lounaispuolella


title: Hamala

text: Valkeajärven rannalla sijainnut kylä mainitaan ensimmäisen kerran Novgorodin Šelonin viidenneksen verokirjassa vuonna 1571 ja uudelleen ruotsalaisajan alussa vuosina 1618–1623 laaditussa maakirjassa. Sen nimi esiintyy ensimmäisen kerran vuonna 1589 muodoissa "Hamela" ja "Hammela". Kylän nimitys perustunee venäläisen ristimänimen "Foma" itämerensuomalaiseen muotoon "Hama".


title: Hamala

text: Vuonna 1848 Hamalassa asui 55 inkerikkoa. He kuuluivat aluksi Haavikon ja vuodesta 1874 lähtien Joenperän ortodoksiseen seurakuntaan. Paikallinen inkeroismurre oli sekoittunut voimakkaasti naapurikylissä puhuttuun suomeen. Ennen 1860-lukua kylän asukkaat olivat valtion talonpoikia. Vuonna 1899 Hamala kuului kyläkuntana Narvusin volostiin. Väestönlaskennan mukaan sen 64 läsnäolevasta asukkaasta 58 oli ”suomalaisia”, yksi venäläinen ja viisi ”sekoittuneita”. Kylässä oli kirjoilla myös yksi romaniperhe. Luterilaisia oli vain yksi henkilö.


title: Hamala

text: Neuvostoaikana Hamala kuului ensin Hakajan ja vuodesta 1924 lähtien Konnun kyläneuvostoon. Vuonna 1939 kylässä oli 101 asukasta. Ennen toista maailmansotaa sen kautta rakennettiin niemimaan pohjoisosassa sijainneeseen puna-armeijan tukikohtaan johtanut rautatie, minkä seurauksena asukkaat siirrettiin seudun muihin kyliin.


title: Hamala

text: Vuonna 1958 Hamalassa oli 14 asukasta. Kylä lakkautettiin virallisesti vuonna 1971. Nykyään paikalla ei ole lainkaan asutusta. Valkeajärven rannalle johtaa Hakajan risteyksestä viivasuora mukulakivitie.


title: Rosvoliitin

text: Rosvoliitin on nimike liittimelle jolla virtaa johtava kaapeli voidaan helposti jakaa. Liitintä käytettäessä on huomioitava että virtaa syöttävän johtimen poikkipinta-ala on riittävän iso mikäli kuormitus kasvaa. Ilmaus on tyypillinen auton sähköjärjestelmien yhteydessä.


title: Reikäpiirilevy

text: Reikäpiirilevy on piirilevytyyppi joka on valmiiksi rei'itetty niin että sen voi periaatteessa laittaa täyteen elektroniikan komponentteja. Rasterointi on piste- tai liuskarasterointi ja kolvaajan tehtävänä on komponenttien latomisen jälkeen tehdä sopivat yhdistykset, apuna voi käyttää hyppylankaa. Materiaali voi olla Pertinaxlevyä ja reikien jakoväli 2,54 mm. Komponentit pysyvät paremmin paikoillaan, jos niiden jalkoja taivuttaa hiukan ennen niiden lyhentämistä sivuleikkureilla. Reikäpiirilevyt ovat käteviä protyyppien testaukseen eikä porakonetta ja syövytys- tai kaiverrusvälineitä tarvita piirilevyn tekoon. Vielä helpommin prototyyppejä voi testata koekytkentälevyllä.